Goierri eskualdeko produktu eta zerbitzuen ehundura indartzeko, bertako salmenta eta kontsumoa konektatzeko plataforma digitala – Goierriko Azoka\nGoierri eskualdeko produktu eta zerbitzuen ehundura indartzeko, bertako salmenta eta kontsumoa konektatzeko plataforma digitala\nGoierriko Azoka proiektuak, plataforma honen bidez, eskualdeko ekoizle, merkatari, ostalari eta gainerako zerbitzuen kalitatea herritar guztiongana plazaratzea du helburu.\nGaur egunean geroz eta errotuago dago online erosketa ohitura, eta webgune honek Goierriko produktu eta zerbitzuak ere kontsumitu ahal izateko urrats berri bat eskaini nahi du.\nBaina, erakusleiho eta salmenta baliabide bat baino askoz gehiago da. Proiektu honi esker, Goierriko sektore guztiak babestu, ezagutarazi eta indartzeaz gain, saretu eta elkarren arteko lankidetzaren aldeko oinarria ezartzen du.\nBestalde, goierritar guztiok eskualdeak dituen aukera aberatsez jabetzeko eta hauetaz baliatzeko tresna ere bada.\nGoierri ekintzailetzat hartu da beti eta ekimen honek ere agerian jar dezake denok eman ditzakegula urratsak honen alde, norbanakoa ekintzaile bihurtuz. Elkar eraginean jardunez, bertako komunitatea kohesionatuago, jasangarriago eta iraunkorrago izan dadin sustatzen dugu.\nSor dezagun zure erakusleiho digitala:\nEMAN IZENA GOIERRIKO AZOKAN\nEman ezazu urrats bat gehiago zure proiektuaren digitalizazio bidean, Goierri eskualdeko produktu eta zerbitzuen ehundura aberastuz.\nInternetek gure bizitzan eta negozioetan duen eragina izugarria da, geroz eta handiagoa, jendearen kontsumo ohiturak eraldatzen ari baitira.\nHorregatik, Goierrik ere apustu honi heldu behar dio, eskaintzeko duen guztia balioan jarri eta goierritar kontsumitzaileekin lotura berriak sortzeko.\nPlataforma honen helburua, beraz, negozio bakoitzak digitalizazio ibilbide berri honetan urratsak eman eta, aldi berean, eskualdeko eskaintza saretu eta goierritarron eskura jartzea da.\nEzagutu Goierriko Azokan partaide izatearen\nGoierrin kokatutako negozio bat baduzu, goierrikoazoka.eus plataforman zure fitxa sor dezakezu. Bertan, zure proiektuaren ezaugarriak eta kontakturako beharrezko datu guztiak (telefonoa, emaila edo helbidea, esaterako) idazteko aukera eskaintzen zaizu.\nGoierriko ekoizlea, artisaua zein merkataria bazara, plataforma honetan eskaintzen dituzun produktuak saltzeko aukera duzu. Administratzaile eremu propioaren bidez, zeure produktuen inguruko informazioa (deskribapena, argazkia, prezioa, etab.) aldiro eguneratu ahal izango duzu.\nInternet eta digitalizazioaren inguruko zalantzak badituzu, aholkularitza pertsonalizatua eskainiko dizugu. Zure egoerari egokitutako erremintak aurkeztuko dizkizugu, online estrategia sendotu eta salmentak hobetzeko. Zerbitzu hau Whatsapp eta email bidez izango da.\nInternet eta digitalizazio gaietan jakintzak osatzeko, prestakuntza orokorra eskainiko dizugu. Ikastaro honetaz nahi duzun momentu eta lekuan elika zaitezke, zeure erritmo, negozio eta interesen arabera. Horretarako, bideo-azalpen eta artikuluez osatutako liburutegi digitala jarriko dugu zure eskura.\nDIRUZ LAGUNDUTAKO EKIMENA\nPlataforma honen sorkuntza eta hazkundea ezinbestekotzat jotzen da gure eskualdeko sektore guztien iraunkortasunari begira. Horregatik, Goierriko Garapen Agentziak eta Udalek proiektua bera eta parte-hartzaileen presentzia finantzatzeko konpromisoa hartu dute, hein handi batean diruz lagunduz.\nEman izena eta hasi onura guztiez gozatzen


Colegio Munabe - Bilbao - Trilingüe - Privado - Concertado - Barnetegi - Diskoteka eta mozorroak prestatzen\nBarnetegi - Diskoteka eta mozorroak prestatzen\nCategoría: Munabe euskaraz Fecha de publicación Visto: 1267\nArrasti on berriro ere!!!\nArratsaldea joan zaigu eta ez gara konturatu ere ez egin.\nBazkaldu eta gero aisialdian egon eta talde bakoitza bere aldetik begiraleekin egon da gauzak komentatzen eta jolas ezberdinak egiten. Gero bi taldeak elkartu ditugu eta "EGUZKILORE" jolasa eta erronka berri bat egin ditugu klaustroan. Bukatzeko berriro talde bakoitza bere gelara joan eta zenbait ekintza egin ditugu, besteak beste; barnetegien erronka, flofi jolasa, misterio berria, pentsatzeko bideoak...\nEta gaur gauean......DISKOTEKA ETA MOZORROAK....


Japoniera, turistentzako euskarazko hiztegian - Noticias de Gipuzkoa\nJaponiera, turistentzako euskarazko hiztegian\nDonostiako Udalak oinarrizko hainbat hitz jasotzen dituen argitalpena berritu egin du\n05.02.2020 | 06:32\ndonostia - Donostiako Udalak turistentzako Euskarazko Hiztegi Txikia argitara eman du. Patrikako hiztegian euskarazko oinarrizko hainbat hitz eta esaldi bildu dituzte Donostiara etortzen diren bisitariek ezagutu eta erabili ditzaten: agurrak, lekuen izenak, egunak, hilabeteak, zenbakiak. Hitz horiek guztiak bederatzi hizkuntzara itzuli dituzte: gaztelania, galegoa, katalana, frantsesa, ingelesa, italiera, alemana eta, berritasun gisa, japoniera.\nDonostiara datozen bisitarien %57 Estatu kanpotik datoz eta horietatik, frantziarrak (%21) eta estatubatuarrak (%15) dira gehien bisitatzen gaituztenak. Dena den, badago oso datu deigarria, japoniarrek oso hazkunde handia izan baitute: 2018an 25.000 gaualdi eta 2019an ia 42.000 egin zituzten. Hala, atzerritik gehien bisitatzen gaituztenen artean sartu dira azken urtean, bosgarren postuan, hain zuzen ere. Gainera, bisitari askok gure hizkuntzarekiko interesa agertzen dute turismo bulegora joatean. Hori guztia dela eta, hiztegia berritzean japoniera ere gehitzea erabaki du Udalak.\nZazpi ataletan banatuta dago: lehenengoan agurrak azaltzen dira; bigarrenean, leku izenak eta hauetara joateko oharrak (ezkerrera, behean, urruti?); hirugarrenean, garraio motak; laugarrenean, ostalaritzarekin zerikusia duten hitzak (gela bikoitza, jatetxea, ogitartekoa?); bosgarrenean, janariarekin eta edariarekin lotura dutenak (kafea, ogia...); seigarrenean, egunak eta hilabeteak; eta, azkenik, zenbakiak (bat, bi...).\nBestalde, euskararen historia eta egoera soziolinguistikoari buruzko zenbait azalpen eta datu ere ageri dira. - N.G.\nLezon 2015etik langabezi tasa %2,1 jaitsi da.\nHernanik aisialdian euskara bermatzen du.\nAzpeitiko herriak %7,8ko langabezia tasarekin itxiko du amaitzear dagoen urtea.


Xabier Etxague eta Ana Aierbe / Hezkuntzaren Zientzietan doktorea eta irakaslea eta Psikologian doktorea eta irakaslea - Elkarrizketa - Euskonews\nXabier Etxague. Hezkuntzaren Zientzietan doktorea eta irakaslea / Ana Aierbe. Psikologian doktorea eta irakaslea\n"Irakurketa oinarrizko konpetentzia bat da, ez bakarrik ikaskuntzarako baizik eta norberaren ikuspegi analizatzailea, kritikoa eta erabakitzailea garatzeko"\n“Zer hezkuntza-eredu behar dugu, gaur egun kultura humanistikoaren eta zientifikoaren artean dagoen banaketa desagerrarazteko?”. Hori izan zen Eusko Ikaskuntzak 2016an proposatutako galdera.\nBanaketa horren jatorria zehaztu dezakegu, eta historikoki zergatik irauten duen azaldu?\nAna Aierbe (A. A.): Kultura zientifiko eta humanistikoaren arteko zatiketa hori aztertzen dugunean, historian zehar eta gaur egun ere, indarrean dagoen galdera eta erronka bat da. Jatorria aztertu daiteke modu globalean, aztertzen badin badugu, helburu politikoak, interes ekonomikoak, hezkuntza legearen joan-etorriak eta abar, kontutan hartuta bere gorabeherak izan dituela uztarketa horretan. Gaur egun esango genuke ildo horretatik, hezkuntza proiektuetan orokorrean jasotzen direla, beste gauza bat da nola burutzen diren eta nola lortzen diren helburu horiek.\nXabier Etxague (X. E.): Bai, hori halaxe da. Hezkuntza sisteman iraun duen bereizketa da, ikuspuntu historiko batetik aztertu ezkero, ez da hain zaharra, hezkuntza ikuspuntutik ikusita. Hezkuntza garaiak oso luzeak dira, oso mantsoak dira, hezkuntza kulturak aldatzea oso nekosoa da, baina bereizketa hau hain zaharra ez da XIX. mendekoa da, oker ez banago. Unibertsitateak unibertsalizatzen diren garaikoak, goi-mailako hizkuntza zabaldu eta unibertsalizatu diren garaikoa. Agian ikustekoa izan dezake goi-mailako hezkuntza, populazio sektore zabal batengana iritsi nahi izanaren asmoarekin. Bereizketa horren hasierako zioan helburu jatorra bazegoen, nolabait jende askorengana iritsi nahia.\nZer iruditzen zaizu, horrela liteke?\nA. A.: Alde horretarik ikusita, egia da eskolaren sorrera XIX. mende bukaeran sortzen da, heziketa horretaz arduratzeko eta Industri Iraultzaren helburuetan ere, seguruena pentsatuta zuten nola hezi pertsona horiek. Baina, nik uste dut baita ere, curriculumera joan behar garela. Egia da badaudela alderdi zientifikoagoak eta beste batzuk humanistikoagoak, zatituta daude ikasgaiak eta jakintzagaik, eta hor zubiak egin behar ditugu. Hezkuntza proiektuetan eta unibertsitatean ere dena dago idatzita esplizituki, gero legoke nola garatzen diren horiek. Eta uste dut ezfortzuak egiten direla. Beste gauza bat da gizartean zein oztopo ikusten ditugun, nola dagoen baloratuta ikaskuntza zientifiko hori. Egia da, erritmoan ere, berrikuntza teknologikoak eta zientifikoak izugarrizko arrakasta izaten dutela, oihartzun handia dutela. Eta hezkuntza mailan aldaketa humanistiko horiei ematen zaien garrantzia hori epe luzerako da, eta ez da hainbeste ikusten. Gero ere, aldaketak oso azkar doaz zientifikoki, pixka bat atzetik doa bestea. Ez zaizu iruditzen?\nX. E.: Bai, dudarik gabe mundu akademikoak azkeneko urtetan abiadura handia hartu du, inoiz ezagutu ez den abiadura. Eta gaur eguneko munduak eskatzen digu bereizketa horiek gainditzea, nola egin, horretan dago gure gakoa eta zalantza. Zergatik iraun duen bereizketa hau? Hasieran, nire ustez, asmo onarekin egindako bereizketa honek? Hasierako bereizketa horren berezko bilakaeran sortu ditu interes taldeak, sortu ditu talde profesional propioak... Guzti hori gizartean kontsolidatu egin da, unibertso propio bat sortu du bere esparru zientifiko bakoitzak eta orain unibertso horiek hartu duten boterea kentzea oso zaila da, oso prozesu problematikoak izan daitezke horiek. Gaur egun, sortu diren unibertso txiki bakoitzak baditu bere interesak, bere botere taldeak, bere talde eragin propioak, bere lan esparru propioak eta interes propio horiei uko egitea sozialki eta akademikoki zaila da.\nA. A.: Dinamika horiek nola aldatu ezta? Nik uste saiatzen ari garela esperientzia txikien bidez, baina oraindik asko falta zaigu, gutxienez goi-mailako ikasketetan.\nX. E.: Bai, ni ere optimista naiz. Esperientzia txikiak badaude eta esperientzia horiek zabaldu egin behar dira.\n“Kultura zientifiko eta humanistikoaren arteko bereizketa horren hasierako zioan helburu jatorra zegoen, nolabait jende askorengana iritsi nahia”.\nGaur egun, arrakasta akademikoa eta profesionala lortzeko, balio handiegia ematen zaio bide zientifikoari. Baina, aldi berean, beldur gaude aurrerabide zientifiko eta tekniko geldiezinak gure askatasuna eta gure bizitza arriskuan jarriko ote dituen. Gaur egungo paradoxa handietako bat da hori, ezta?\nX. E.: Paradoxa hori oso indartsua da, batetatik aurrerabide zientifikoak eta beste aldetik gure askatasuna, zertan dagoen, zertan datzan. Dena den, nik uste dut tentsio hori hemendik aurrera betierekoa izanen dela, ez dugu gure burua askatuko tentsio horretatik. Tentsio horrekin bizitzen ikasi behar dugu. Gaur egun, aurrerabide zientifikoek gure askatasuna mugatzen dute, kontrola mugarekin identifikatzen baldinbadugu. Baina dudarik gabe, gure bizitza erabat “anai handiaren” kontrolpean jartzen dugu. Eta horrekin ez dugu gure burua engainatzen, jakin badakigu gure mugimendu guztiekin zein oinatza uzten dugun toki guztietan, baina ez diogu uko egiten horri kontzienteki behintzat, eta kontzienteak gara horretaz eta ez diogu uko egiten. Nahiago dugu horretaz gozatzea gure erabateko askatasunaz gozatzea baino. Paradojikoa da.\nA. A.: Alor akademiakoan eta baita ere profesionalean, alderdi zientifikoari gehiegizko balio hori ematea, neurri batean, bere zehaztapena eta bere balorea ematen dio alde batetik, eta egia da askotan menpekotasun bat sortzen digula. Baina hor ere ereduak daude eta guk ere alderdi zientifikotik ereduak, goi-mailako ikasketetan, jarraitu ditzazkegu.\nTentsio hori beharrezkoa ikusten dut, hau da, lotuta egotea nolabait alderdi zientifiko horri eta bere arriskuak ere kontutan hartzea eta ikustea. Nik uste det neurri hori hartzea edo balioztatze horiek egitea ondo dagoela. Beldurrarekin aurrera ezin gara joan, batzutan molde horietatik irten beharko ginateke. Ikerkuntzan eta lanbideetan eta abar, dagoena jarraitzen dugu, dauden patroiak jarraitzen ditugu. Kode deontologikoak ere badaude, noraino iritsi gaitezkeen esaten digutenak. Askotan ez diogu denboratik ematen: honek zer transzendentzia dauka erakundean edo erakundetik kanpo, nola lotu, gizarterako zein balioa dauka... Baina egia da, alor akademikoan zientzia horren kutsu hori estimatzen dela eta neurri batean aurrerakuntza handiak egin ditugula.\nX. E.: Bai, dudarik gabe aurrerakuntza zientifikoek gure bizitza hobetu dute eta hobetzen lagundu digute: gure bizi itxaropena luzatu egin da, gure bizi kalitatea handitu egin da, gaur ohikoa da jubilazio adinera sasoian iristea. Horretan lagundu egin digute eta bizitzaz gozatzeko bideak eskaini dizkigute, horretan ados nago. Baina, horrekin batera, guk zer ordaindu dugu horretarako? ordaintzen dugun hori noraino berdintzen du eman digun hori? edo gure askatasunari jarri dizkiogun muga horiek berdintzen dute ematen diguten onura hori? Tentsio hori, galdera hori, nik uste ez duela mementuko erantzunik, betierekoa bilakatuko zaigula eta etengabe hemen izanen dugula.\n“Gaur egun, aurrerabide zientifikoek gure askatasuna mugatzen dute, kontrola mugarekin identifikatzen baldinbadugu”.\nGoi-mailako hezkuntzak eta ikerketak ondasun publikoak lortzeari utzi diote, eta, merkatuen logikari jarraituz, lehiakortasun pribatura orientatuta daude, argi eta garbi.Beharrezko errealismoaren islatzat hartu behar dugu hori?\nA. A.: Goi-mailako ikasketak eta egiten den ikerketa bere ondasun publikoari begira, agian gaur egun batzutan zalantzan jartzen dela ikusten dugu eta lehiakortasun pribatu horretara bideratzen direla. Ez nituzke zehaztapenik emango edo datu oso kenkretuak ditugunik, baliteke horrela izatea. Nik uste dut bermatu behar ditugula ondasun publikoak neurri batetan, eta horren alde egin behar dugula. Orokorrean, hemen fakultatean, hezkuntzako alorrean, ideia horiek maneiatu egiten dira, baina bai lehiakortasun puntu batek ekartzen ditu guregana saikaerak egitera, eta ditugun produktuak edo emaitzak, hezkuntzan ere emaitza horiek polikiago joaten dira. Baina bai ekartzen digula aurrerakuntzetarako edo guk jarritako estandarrak pixka bat gorago jartzea. Ez dugu ahaztu behar hor daudela, bermatzeko edo orain arte asko kostatu zaiguna lortzeko. Nik horrela ikusten det.\nX. E.: Bai, nik uste dut guk behintzat erakunde publikoetatik ahalegin handiak egiten ditugula gure ikerketa mailari eusteko, aldi berean gure independentziari eutsirik. Baina beste alde batetik ere egia da zerbitzu publikoak putzu beltzak direla, edozein zerbitzu publikok bereganatu dezake gobernu oso baten aurrekontua. Batez ere zerbitzu publiko funtsezkoak, hala nola osasuna, hala nola hezkuntza, eta hezkuntzaren barruan goi-mailako hezkuntzak. Aldi berean, gaur egun, ikerketarako beharra gero eta nabarmenagoa da. Ikerketa proiektu indartsu batek edan dezake nahi duen aurrekontua.\nAzken batean, zu goi-mailako ikerlaria zara eta badakizu proiektuaren dimentsio batzuk gehituz, zabalduz, halako lagin batekin jokatuz, halako populazioaren jokatu ezkero,... hartu dezakezu nahi duzun aurrekontua eta horrek ikerketaren kalitatea hobetzen du. Eta argi dago gaur eguneko gizarte ereduarekin eta daukagun gobernu ereduarekin, ikerketaren beharrak, behar finantzieroak, ezin daitezke ase kutxa publikotik.\nIkerlariak orduan uko egin behar dio diru pribatuari, uko egin behar dio banku batek eman dezakeen laguntzari? edo nazioarteko korporazio handi batek eman ahal dion laguntzari? nire ustez ez. Nire ustez gaur egun ikerlariak onartu behar du bere proiektu handiak atera ahal izateko diru pribatuaren beharra duela. Joku horretan, ikerlariak jarri beharko ditu bere mugak, eta bere perspektiba kritikoaz jokatu beharko du, bere helburuetatik ez desbideratzeko. Baina funtsean, nik uste, ikerketaren onerako baldinbada, ikerketak diru pribatuaz baliatu behar duela.\n“Ondasun publikoak neurri batetan bermatu behar ditugu eta horren alde egin behar dugu”.\nZer-nolako eragina dute teknologia berriek hezkuntzan eta ikaskuntzan, eta, hain zuzen, zientzien eta humanitateen arteko dialektikan?\nX. E.: Ederra, polita, erakargarria eta berria ere bai. Nik uste dut oraindik asko dugula jakiteke. Hasi berriak gara mundu honetan eta oraindik ondorio tinko guztiz baliogarririk ez daukagu eta ez dakit inoiz izanen dugun ere. Ze, ikerketak bukatu orduko, teknologia berri bat plazaratu egin da. Eskoletan eta gure munduan sartu da eta haren atzetik joan behar dugu, eta ikertu, eta jakin, eta ondorioak atera. Hau etengabeko elkar ekintza da, hezkuntza eta teknologia, teknologia-hezkuntza, ikerketa.\nDena den, nire ikuspuntua, teknologia berriak nolabait irakaskuntza modalitatea biderkatu egin dutela da. Ez dira etorri ordezkatzeko, baizik biderkatzeko. Gaur egun modalitate desberdinak dauzkagu: presentziala, online modalitatea, presentziala teknologiak lagundurik, presentzialak teknologiarik gabekoak... Beraz, hezkuntza modalitateak biderkatu egin dira eta guk danok, gizarte moduan, aukera gehiago daukagu hezkuntza prozesuak diseinatzeko, inplementatzeko, eta gu geu ere hiritar bezala hezitzeko. Biderkatze honek gizartearen eskutan jarri ditu hezkuntza modalitate berriak eta ondo erabili ezkero hiritar gehiagorengana iritsi gaitezke. Mementuz horrela ikusten dut.\nA. A.: Egia da aukera handiak ematen dizkigutela teknologiak eta baita ere bere zailtasunak ditu. Gu ez gara hezi teknologien bitartez baina teknologien erabilpenean ikas dezakegu eta belaunaldi gazteak berriz oso trebeak dira. Baina horrek, bai harremanetarako, beraien artekoak edo hezkuntza arloan ere, ikasteko garaian, erronka batzuk ekartzen ditu. Ikas dezakete ez espazio fisiko batetan, testuinguru desberdinetatik hartu ditzakete informazioa, sortu, bideratu, sare sozialetan hedatu... Nonahiko lekukotasun hori, alde batetik oso ondo dago. Gero, iritzi asko jasotzen dira, edozein mementutan ikasteko aukera, guzti honek erronka handiak ekartzen dizkigu.\nZein da gure papera? Maneiatzen dituzten mezuen filtroak, esanahiak,... bitartekari papera jokatu behar dugu. Irakasle eta hezitzaileentzat zaila da batzutan hori bideratzea. Askotan lan politak ikusten ditugu forma aldetik, baina pentsatzen gelditu dira zer traszendentzia daukan horrek? Gaitasun mediatikoa eta digitala izatea ondo dago, aukera handiak ematen dizkigu baina askotan, nere esperientziak esaten dit, goi-mailan gaudenak, batzutan ikasleak iritzia jasotzen geratzen dira. Oso pragmatikoak bihurtu gara, hor geratzen gara, atzean dagoen hori sakondu gabe.\n“Teknologia berriak nolabait irakaskuntza modalitatea biderkatu egin dute. Ez dira etorri ordezkatzeko, baizik biderkatzeko”.\nZer garrantzi dute eta izan beharko lukete irakurmenak, idazmenak, arte-hezkuntzak eta, oro har, sormenak hezkuntza-maila guztien curriculumean?\nA. A.: Irakurmena, artea, sormenak, gaur egun bere biziko garrantzia dute. Nahiz eta aurrerakuntza handiak egin, bai metodoetan eta abar —aldeak daude orain dela hamarkada batzurekin konparatuta— baina irakurketa-idazketa funtsezkoa da. Prozesu bat da ezagutzarako eta ikasteko. Garapenerako izugarrizko atea da. Orain ere, zenbait ikastetxeetako hezkuntzako lehenengo etapetan, berriro bueltatzen ari dira irakurketaren ulermenean zentratzera, haur hezkuntzatik hasita batxilergorarte. Egia da, irakurketa-idazketa on baten oinarriak ez badira zaintzen gero hankamotz geraten da prozesu guztia.\nZer gertatzen da? Nik uste dut metodologietan dagoela gakoa. Gizartea aldatu da, gure gazte eta haurren interesak zeharo desberdinak dira gurekin konparatuta, orduan metodoak ere aldatu behar dira. Zer da interesgarria beraientzat? Berdin zaigu zein medioekin, ordenagailua dela, liburuak direla, eleberriak direla, baina gauza da oinarri on bat finkatzea.\nArtea eta sormenari dagokionez, lehenengo hezkuntza etapetan baita ere saiatzen ari dira adimen anitzen inguruan. Pentsamendu logiko, matematiko eta linguistikoak oso inportanteak dira, baina baditugu baita ere pertsonen arteko harremanetarako trebetasunak, pertsonen gaitasunak edo nortasunaren garapena, bestetik musikaren arloa, mugimenduarena Zer gertatzen da? Askotan denborak eta dirulaguntzak murrizterakoan zenbait ikasgairi, lenguari, matematikari, garrantzi gehiago ematen zaiela. Baina hala ere, uste dut alderdi horretatik jarraitu behar dugula.\nGoi-mailako ikasketetan baita ere, gero eta gehiago, —hemen adibidez, pedagogian eta gizarte hezkuntzan, antropologia, filosofian— disziplinarteko esfortzua egitea eskatzen diegu. Horren alde egin beharko genuke. Zerbait berria sortu nahi badugu, askatasun puntu hori utzi behar dugu. Nola egin? Metodologia aktiboak, motibazioa,... badaude, baino pixka bat motelago goaz unibertsitatean beste mailekin konparatuta.\nX. E.: Funtsean zurekin ados nago. Teknologia berriek edukia guztien eskura jarri dute, ikasleen eskura, gaur egun jakina irakaslea berez ez da edukiaren jabea. Guztien eskura dagoen telefono mugikor hori unean uneko edukia aurkezten du modu zabalean, argian eta sakonean, beraz edukiaren jabego hori irakaslearengandik aldatu egin da beste esparruetara, beste tresnetara eta hori ikasleak badaki eta irakasleak ere bai, errealitate horrekin jokatzen dugu. Irakasleak ezinbestean gidatzaile rola hartu behar du beste rolez gainera, gidatzaile rola eduki horietara modu, esan dezagun, zienfikoan iristeko. Filtro horiek erabiltzen ikasi behar du, jatorri oneko edukiak harrapatzen erakutsi behar du, bitartekaritza lana areagotu egin da irakaslearen rola analizatzen dugunean.\nHorrekin batera, zuk azpimarratu duzu irakurketa-idazketaren garrantzia. Ikasten ikastea irakurketarekin hasten da, ez dago besterik azken batetan. Ondo irakurtzen ondo jakiteak edozein ikasketa, edozein ikasbide errazten dizu. Beraz, irakurketaren garrantzia lehen, orain eta bihar ezinbestekoa da, horretan bat nator zurekin. Agian teknologia berrien agerpenarekin, beste mundu honek liluratu egin gaitu eta oinarrizko konpetentzia horren balioa pixka bat lanbrotu egin zaigu, baina nik uste dut azkar asko ohartu garela konpetentzia hori ezinbestekoa dela gainerakoak eraikitzeko. Hori funtsezkoa da eta horretan behintzat uste dut ez dugula galdu. Dudarik gabe bestelako eduki horiek, ikuspegi kritikoa, analizatzailea, konpetentzia trasbertsal horietaz jabetzeko, aipatu ditugun filtroen erabilpenerako, ezinbestekoak dira. Ezinbestekoak dira baita ere, norberaren ikuspegi analizatzailea, kritikoa eta erabakitzailea garatzeko.\nAzken batean, hainbesteko presentziarekin ikasi egin behar dugu ondo bereizten, filtroak ezartzen, ondo irakurtzen, interpretatzen eta erabakitzen. Horretarako bestelako jakintza hauek giza garapenarekin, alderdi humanistikoarekin, zer ikusia duten arlo hauek ere ezinbestekoak dira, dena ezin da egin, egin, egin.\n“Ondo irakurtzen ondo jakiteak edozein ikasketa, edozein ikasbide errazten dizu. Irakurketaren garrantzia lehen, orain eta bihar ezinbestekoa da”.\nAzken batean, gizarte hobea garatzeko zer herritar eta profesionalmota hezi behar dugun hausnartzea bada helburua, ez dugu behar hezkuntza-esparrua barne hartu baina gainditzen duen ikuspegi sistemiko bat?\nX. E.: Geroari begira hezkuntza eredu integratzaile bat behar dugula ikusten dut. Giza esparru eta, esan dezagun, esparru zientifiko-teknologikoa, biak integratzen dituena. Ez da erraza izanen hori sortzea egun dauden atomizazio hauek oso indartsuak direlako. Atomizazio horren barruan esparru txiki bakoitzak baditu bere interesak, bere botereak, bere eragin esparruak, bere lan esparru propioak eta muga horiek haustea sozialki ere zaila da, eta seguru aski ere kostea ere bai neurri batetan, konflikto mailan neurtu daitekeen koste bat. Baina geroari begirako beharrezkoa.\nHorrez gainera, irakaskuntza eredu sistemikoari dagokionez, ados nago hezkuntzak beste gizarte sistemarekin elkarrekintzan ari behar duela. Esan dezagun, gobernu sistemarekin, onura sozialaren sistemarekin, zerbitzu sozialen sistemarekin. Sistema horiekin hezkuntzak elkar ekintzan egon behar du eta zenbait etapetan eta zenbait zentrotan horretan ari gara lanean. Eztabaidagarriagoa, nahiz eta elkar ekintzan ari behar ere, zer nolako harremanak eraiki edo izan ibehar ditugun eredu sistemiko horretan, mundu ekonomikoarekin eta erakunde ekonomiko handi guzti hauekin. Nik uste, eredu integratzaile eta sistemiko honetan edonola ere hezkuntzak berak izan behar duela zentralitatea eta hezkuntzak berak gobernatu behar duela gainerako sistemen gainean proiektatzen duen begirada eta harremana.\nOso oso garrantzitsua da hezkuntza independientea izaten jarraitzea, independientea gobernuarekiko, sistema ekonomikoarekiko. Hezkuntzak garatu behar du orohar bere zutabe oso osoan, baita ere bizitzarako eta bizitzan zehar egiten den hezkuntza prozesu horietan, esan bezala, garatu behar du bere independentzia propioa kritikotasun hori peoiektatu ahal izateko.\nBeraz, integrazioa beharrezkoa dugu dudarik gabe hiritar moderno gai sortzeko, sistematikotasunaren beharrean gaude hezkuntza bera irauteko eta baliagarria izateko gizartearentzat baina aldi berean hezkuntzak independientea eta zentralitateari eutsi behar dio sistema horren barruan.\nA. A.: Ikuspegi sistemikoak abantaila handiak ekarri ditu hezkuntzan eta globalitatearen ideia bat ematen du. Askotan profesionalek beraien arloan funtzionatzen dute, agian erakundearen irizpideak kontutan hartuz baina, bat nator zurekin, beste profesional batzurekin lanean arituko garela ikustean, sarean aritzen garen bezala gure harremanetan. Azken finean, zer lortu nahi dugu? Gizarteratze horretan, hezkuntzak duen helburu nagusi horretan, besteekin batera lan egitea. Gizartean gertatzen diren egoerak, arazoak edo ematen diren gora beherak gure gai bat izango balira bezala hartu, baloratu, ikuspegi desberdinak atera eta elkarrekin bateratu. Gero errealitatera joaten gara eta ez da erreza, eta ikasleei ere hori adierazten diegu, konsziente gara errealitatean zer oztopo egongo diren.\nNik uste dut horretan asko irabazi duela hezkuntza arloak eta egia esan katalizatzaile modura erabili beharko genuke, hezkuntza esparruak hartzen dituelako besteak ere. Nik horretan ikusten dut ez dela bakarrik arlo batetik egiten den ekintza bat, gehi beste bat, gehi beste bat... Ikus dezagun zer ondorio dauden, zer jarraipena egin, zer ondorio dituen erakunde batentzat egiten den hori, non egin behar den,...\nX. E.: Arazoen analisian begirada anitzak behar dira eta gure ikasleei begirada anitzak izaten erakutsi behar diegu. Begirada anitz horiek izaten gaitu behar ditugu, eta baita ere beste begiradak izan ditzaketen beste profesionalekin elkar lanean aritzen.\nXabier Etxague eta Ana Aierbe.\nPsikologian Doktorea. Bilakaeraren eta Hezkuntzaren Psikologia Saileko Irakasle Titularra (Euskal Herriko Univertsitatea, UPV/EHU).\nGaratzen dituen ikerketa lerroak nagusiki hauek dira: “Zailtasunak garapenean eta ikaskuntzan, eremu formal eta ez-formaletan” eta “Komunikabideak eta gizarteratzea”.\nGaur egun, I + D ikerketa proiektu honetan partehartzen du: “Euskal Herriko ikastetxeen eranginkortasunaren ikerketa luzeran eta testuinguruan oinarrituta. Ikastetxe hobekuntzarako ekintzen diseinua”. Baita ere, EHU/UPVko “Generoaren sozializazioa eta hezkuntza-testuinguruak” taldekide da.\nHezkuntza Zientzietan doktorea eta Didaktika eta Eskola Antolakuntza saileko irakasle titularra da. EHUko “Eleaniztasuna eta Hezkuntza Unibertsitate Master” ofizialeko irakaslea eta zuzendaritzako kidea da.\nBere ikerketa, didaktika eta hizkuntzen iraka-ikaskuntza prozesuetan zentratzen da. Gai hauei buruzko hainbat liburu eta artikulu argitaratu ditu, bai bakarrik bai beste egilerekin batera. DREAM (Donostia Research Group on Education and Multilingualism) ikerketa taldeko partaidea da. Erakunde publiko eta pribatuekin lankidetzan aritua da, gizarte eta hezkuntza proiektuen garapen eta ebaluazioan.\nEHUren kudeaketan lan egin du hainbat kargu betez (Erretoreordea, 2003-2008; Dekanoa, 2012-2017).


Prestakuntza beharren diagnosiaren aurkezpena - Topagunea | Euskaltzaleen Topagunea\n> Topaberri > Prestakuntza > Prestakuntza beharren diagnosiaren aurkezpena\nPrestakuntza beharren diagnosiaren aurkezpena\nnork Euskaltzaleen Topagunea • 2010/07/12 • 0 iruzkin\nAsmo horrekin eta kasuaren aniztasuna eta berezitasunak kontuan izanda, prestakuntza beharren identifikaziorako prozesua jarri genuen martxan INCRESS aholkularitza zerbitzuaren laguntzarekin.\nAsmo honekin lanean hasi ginen 2010eko urtarrilean. Prestakuntza beharren identifikaziorako prozesuak urrats ezberdinak izan ditu. Horietariko batzuetan elkarteok zuzeneko parte hartzea izan duzue.\nAzterlana amaitutzat ematen dugu eta alde ezberdinetatik eta saio guztietatik jasotako infomazio guztiarekin dosierra prestatzen ari dira INCRESSen. Azterlanaren eta emaitzaren aurkezpena UZTAILAREN 22an OSTEGUNA Matienako Kultur Etxean goizeko 10:30etan egingo dugu. Iraupenari dagokionean, bi ordu inguruko saioa izango dela aurreikusten dugu.\nMezu honen bitartez aurkezpen saio horretan parte hartzera gonbidatu nahi zaituztegu, zuen laguntzarekin bideratu den prozesuaren emaitzak ikus ditzazuen.\nMesedez, konfirmatu zuen partehartzea ondoko helbide edo telefonoan:\nsustapena@topagunea.org / 946215805\n← Astialdiko zuzendari ikastaro intentsiboa, irailerako\nDatu babeserako legea elkarteen esparruan →


Dena prest Bilbo, Gasteiz eta Donostia lotuko dituen giza katerako - Uriola.eus\nDena prest Bilbo, Gasteiz eta Donostia lotuko dituen giza katerako\nuriola.eus 2018-06-08 13:49 Jendartea Bilbo\nDagoeneko 84.000 herritar baino gehiagok eman dute izena eta helburua beteko dutela adierazi dute antolatzaileek. Bilbon 13 km izango dira guztira, eta auzo guztiek beraien kilometroa edukiko dute. Izen ematea azkenengo unera arte irekita egongo da.\nGutxienez 100.000 lagun behar dira katea etenik gabe osatzeko, baina erronka harago doala adierazi dute antolatzaileek: "Esku artean ditugun datuekin argi dugu igandeko mobilizazioa benetan historikoa izango dela". Zapiak lepoan jarri eta elkarri eskua emateko, mobilizazioan parte hartzera dei egin du Gure Esku Dagok Bilbon egin duen prentsaurrekoan. Karmele Olabarrieta, Jone Amonarriz, Alex Zenarruzabeitia eta Andoni Mikelarena GEDeko kideek eman dituzte giza katearen azken datuak.\nIgandean, beraz, Bilbo, Gasteiz eta Donostia lotuko dituzte giza kate erraldoi batekin. 5.000 boluntariotik gora ariko dira lanean 202 kilometroetan: koordinazio lanetan, segurtasunean, trafikoan, postuetan, autobusetan, komunikazioan... Behin eta berriro azpimarratu nahi dute pertsona horien guztien lana. Antolatzaileek aitortu dutenez: "Kide horiei guztiei esker izango da posible igandean giza katea osatzea".\nBestalde, 1.000 autobus baino gehiago mugituko dira egun osoan zehar, ia erdiak Euskal Herri kanpotik ekarriak izango dira. Autobus bakoitzak bere ibilbide pertsonalizatua izango du, ilarak sortu ez daitezen eta errepideetan arazorik egon ez dadin. Parte hartzaileen segurtasuna lehenetsiko dute uneoro. Azaldu dutenez: "Kontuan hartu behar dugu errepidera aterako garela eta tramu batzuetan ez dela errepidea moztuko. Beraz, parte hartzaileei eskatu nahi diegu kontuz ibiltzeko."\nGaur 84.000 herritar baino gehiagok eman dute izena giza katean. Azken egunetako tendentziari erreparatuz iganderako 100.000 lagunek izena emango dutela espero dute, katea etenik gabe egiteko aurreikusitako kopurua. Hori dela eta, oraindik izena eman ez dutenei dei egiten diete webgunearen bidez edo herrietako mahaietara hurbilduz izena ematera, azken egunera arte izen ematea zabalik egongo da eta.\n2018/06/10 10:25 - 14:00\n4 Datozen bi urteetan, gutxienez zazpi hotel irekiko dituzte Bilbon\n5 Bilbon euskaraz bizitzeko prest?\n6 XVIII. bizikleta martxa Bilbotik itsasora\nSupersurraren 2. fasea eraikitzearen kontrako manifestazioa antolatu dute\n'Ongi Etorri' dokumentalaren estreinaldia bihar Bilborocken\nElkarretaratze jendetsua Andaluziako emakumeei babesa adierazteko\nElkarretaratzea egingo dute Bilbon Andaluziako emakumeei babesa adierazteko\nIñigo Cabacasen heriotzari buruzko epaia salatzeko protestak burutu dituzte


Gisele Rosso artistak margotutako fatxada berria du 7Katu Gaztetxeak - 7 Katu Gaztetxea - Uriola.eus\nLarunbat arratsaldeko azken orduko erosketek eta igandeko kedada goiztiarrak eman zioten hasiera aurreko asanbladan aurreikusi genuenari "artista argentinar bat dator fatxada margotzera, egun batzuetan topera ibili beharko gara".\nIgandean auzolanean lijatu eta zuritutako paretek, astelehen eguardian jasoko zituzten lehenengo kolore kapak eta konturatu orduko ia fatxada erdia margotua zuen Giselek. Asteazken eguerdirako ordea, euria iragarri zuen Urko Arisitik, beraz, erlojuaren kontra ibili beharko ginen lanean, ura botatzen hasi aurretik egon beharko zen bukatuta.\nAndamioarekin bueltaka ibili ondoren, soketatik zintzilikatzeko ordua heldu zitzaion artistari, auzokideen artean piztutako ikusmina handituz zihoan bitartean. "Auzotik auzoarentzat" iragartzen du 2007ko periodiko zati batek, eta ordutik hona emandako borroken berri ematen du gure fatxada berriak, katu koloretsu batek begiesten ditu Alde Zaharreko gazte errebelde, okupa, antifaxista eta feministak.\nInoiz fatxadarik margotu behar baduzue: http://giselrosso.com/\n1. 7 Katu Gaztetxeko fatxada be 1 1495184196313\n2. 7 Katu Gaztetxeko fatxada be 2 1495184203830\n3. 7 Katu Gaztetxeko fatxada be 3 1495184213375\n4. 7 Katu Gaztetxeko fatxada be 4 1495184219667\n5. 7 Katu Gaztetxeko fatxada be 5 1495184228133\n6. 7 Katu Gaztetxeko fatxada be 6 1495184257632\n7. 7 Katu Gaztetxeko fatxada be 7 1495184281501\n8. 7 Katu Gaztetxeko fatxada be 8 1495184293266


Kuba osoa ezagutu zuen Haizpea haurrak. Habanako Alamar auzoan zuten etxea, eta auzunea errusiarrez beterik egoten zela oroitzen da Abrisketa. «Kuban orduan arrotz bakarrak errusiarrak ziren, eta Latinamerikako beste errefuxiatu batzuk». Izan ere, Gerra Hotzaren garaia zen. Autoa hartzen zuen familiak -Lada zahar bat-, eta uharte osoa goitik behera ikusten zuten. Uhartetxoak bisitatu, belaontzian ibili... otarraina jatea eguneroko afera zen -ez, ordea, haragia-. Arrunt integratzen zen Abrisketa Kubako bizimoduan, han oporretan zelarik. «Aberasgarria izan zen, baina haurtzaro osoan tristezia handi bat sentitu nuen: aitaren falta handia», azaldu du Abrisketak. «Izugarrizko ilusioa zen Kubara joatea, jakinda itzultzean izugarrizko hutsunea edukiko zenuela».


Ikasturte hasierako ekitaldi nagusia – Colegio San Vicente de Paúl Ikastetxea\nComunicaciones generales » Ikasturte hasierako ekitaldi nagusia\nKristau Eskolak hezkuntza Itun berriaren alde egiten du\nDiru publikoaren erabilera zuzen eta arduratsua eskatzen du\nKristau Eskolako Zuzendari Nagusi den Aitor Bilbaok «oinarrizko finantzaketa bermatzen duen akordio edo paktu zabal baten garrantzia» azpimarratu zuen atzo ikasturte hasierako ekitaldian, besteak beste, «erakundearen hezkuntza eta giza arloetako helburuak lortzeko», «aukera berdintasuna eta giza kohesioa» aipatu zituelarik helburu gisa.\nErakundearen Zuzendari Nagusiaren esanetan «Kristau Eskolak bikaintasunera jotzen duen Hezkuntza Sistemaren alde egiten du, Administrazioa eta hezkuntza eragileen arteko elkarlanetik abiatuta. Horregatik Hezkuntza itun berriaren aldeko apustua egiten du, beharrezko finantzaketa eta baliabideak, justizia, eraginkortasuna eta gardentasuna abianputu izanez».\nIkasleen behar berdinek baliabide berdinak izan beharko luketela azpimarratu zuen finantzaketa esparrua jorratzerakoan. Onartu zuen krisi testuingurua zein den eta erakundea «mahai baten inguruan datuak eman eta zailtasunak aztertzeko prest» dagoela esan zuen «beti ere erantzukizunetik irtenbide adostuak bilatzeko. Horretarako gastu publikoaren kudeaketa eraginkor baten alde apustu egin zuen.\nEkitaldian Kristau Eskolako Lehendakaria den Joseba Kamiruaga jaunak eta Hezkuntza, Unibertsitate eta Ikerketa sailburua den Isabel Celaá andereak ere hitza hartu zuten. Zuzendari Nagusiak 2011-2012ko kudeaketa planak dituen bost euskarri nagusiak azaldu zituen: ebanjelizazioan sakontzea, Euskal Curriculumaren garapena, bizikidetzaren proiektua, proiektu linguistikoaren zabalkundea eta hezkuntza sistema naiz gelaren birtualizazioa.\nFinantzaketa eta baliabideen arloa hezkuntza egitasmoaren erdigunea babestu behar duten esparruen artean aipatu zuen, kalitatezko kudeaketarekin batera (36 ikastetxek Zilarrezko Qa dute eta beste 8 zentrok urrezkoa) eta 2012-2016 planifikazioarekin lotuta.


Langileen bizitza, erdigunera : Oarsoaldeko Hitza\nLangileen bizitza, erdigunera\nAurtengo Maiatzaren Lehenean inoiz baino jende gutxiago mobilizatuko da kalean. Hala ere, inoiz baino ageriago geratu dira sistemaren gabeziak eta langileen zaurgarritasuna.\nSindikatuek, aurtengoan behintzat, ez dituzte kaleak hartuko.\nMaiatzaren Lehenaren irudi mentala modu estuan lotuta dago sindikatuek —eta beste hainbat eragilek— deitutako mobilizazio jendetsuekin. Gaur, baina, ez da aurreko urteetako irudirik ikusiko.\nSindikatuek ezingo dituzte kaleak erabili beren aldarriei oihartzuna emateko. Jon Urkola ELAren Oarso Bidasoko arduradunaren arabera, sindikatuek jakin izan dute egoera berrira moldatzen: «Egoera ilun honi kolorea jarri nahi diogu; hori da aurtengo Maiatzaren Lehenerako sortu dugun logoaren arrazoia». LABeko Kristina Getek azaldu duenez, Maiatzaren Lehen honetan aurrera begira jarriko dira: «Poliki-poliki eta beti osasunaren aldetik zuhurtziaz jokatuz, kaleak berreskuratuz joan behar garela argi dugu».\nIldo berean mintzatu da Felix Irizar ESK-ko kidea. «Ardura sozialagatik» leihoetara irten beharko dira aurten, kaleak hartzea atzeratu baituelako COVID-19k sortutako egoerak. «Leihora joko dugu, mundu berri bat ikuspegi feministatik eta naturarekiko errespetutik sortzeko uste sendoarekin. Mundu berri horretan, bizitza jasangarria izango da gure etorkizuna eraikitzeko oinarria».\nGehiengo sindikalak esan du pandemiak argi utzi dituela dauden gabeziak\nHorrez gain, esan du beldurra galduko diotela larrialdi egoeran ohiko bihurtu diren hainbat egoerari: «Maiatzaren 1ean ezabatuko ditugu beldurra eta inposizioa, militarren eta prentsaurretako polizien desgobernua, balkoiko errepresioa. Gure lan eta gizarte eskubideak, gure bizitzak suntsitu nahi dituztenen aurka ozen eta argi oihukatuko dugu. Sistemak eskaintzen duen bizitzan heriotzaren aurrean errotiko paradigma aldaketak baino ez digu balio».\nSindikatuek bizitzaren aldarria erdigunean jarri dute. Izan ere, larrialdi honetan hainbat egoera latz ikusi dituztela adierazi du Getek. «Paris eta Madriletik ezarritako dekretuen bidez lau pareten artean zorrozki konfinatu gaituzten bitartean, prebentzio neurririk gabe lan egitera behartu gaituzte».\nHorrez gain, eskubideetan egon diren murrizketak salatu ditu LABeko kideak. «Ikusi dugu osasungintza publikoa zenbateraino ahuldu duten; ikusi ditugu urteetan zaintza lanak pribatizatu eta azpigaratu izanaren ondorioak; pribatizazioaren ondorio larriak ikusi ditugu ere hondakinen kudeaketan: bi hilabete eta erdi baino gehiago dira Zaldibarren bi langile desagertu zirela».\nKapitala versus bizitza\nGetek gaineratu duenez, «kapitalaren eta bizitzaren arteko borroka» da azken aste hauetan ikusten ari dena. Kapitalaren aldean jarri du «patronalaren mesedetan jarritako kudeaketa zentralizatu eta autoritarioa». Beste aldean, herritarrak, auzokideak eta ingurukoak zaindu nahi dituen komunitatea.\nUrkolak hitzarmen kolektiboen berzentralizazioa, eskubideen murrizketa eta zerbitzuen pribatizazioa kritikatu ditu. Bere esanetan, neurri horiek guztiek langileei kalte egin diete, gutxi batzuen mesedetan. «Hau modu konszientean egin da, eta pandemia honi aurre egiteko izan ditugun osasun baliabideak hain murriztuta edukitzea guzti honen ondorio zuzena izan da», gaineratu du ELAko kideak.\nIrizarren arabera, pandemiak gogor jo du gehiengoaren kontra, baina bereziki osasun eta ekonomia krisiaren aurretik bazterrean zegoen jendearen kontra. Kapitala eta koronabirusa alderatu ditu: «Kapitala, COVID-19a bezala, errealitate hila da, eta bizia behar du ugaltzeko, nahiz eta horretarako hil egin behar duen. Pertsonen eta ingurumenaren esplotazioa eskubideen eta jasangarritasunaren aurretik jartzen du, espekulazioa funtsezko lanen aurrean, indibidualismoa enpatiaren eta elkartasunaren aurretik, azken batean, kapitala bizitzaren aurrean».\nGetek salatu duenez, pandemiaren ondorioz milaka Albi Baterako Lan Erregulazio Espediente ezarri dira. «ERTE expres deitu dena enpresarien esku uztea izan da hasieratik gobernuaren konponbidea. Enpresariek ez dituzte ERTEak osasun arrazoien arabera hartu, konbenientzia enpresarialaren arabera baizik». UGT eta CCOO sindikatuen jarrera gaitzetsi du, Espainiako patronalarekin batera, gobernuari neurriak eskatu zizkiolako. «Horrela irudikatu zuten enpresek eta langileek berdin pairatzen zutela krisia».\nGainera, LABeko kideak Eusko Jaurlaritzaren papera kritikatu du: «Ez ditu behar bezalako proposamenik luzatzen langileen osasuna zein lan eskubideak zaintzeko, ez dago behar bezalako neurririk langileen soldata bermatzeko nahiz ezohiko neurriek sortutako kontziliazio beharrei behar bezala erantzuteko».\nHorrez gain, egunero zaintza lanetan edota elikagaien saltokietan lanean ari diren langileen bizitza arriskuan jartzen dela salatu du.«Ondorioak gogorrak bezain argiak izango dira: langabeziaren gorakada, lan baldintzen prekarizazioaren areagotzea, esplotazioa, negozio txiki askoren itxiera, autonomoak… Langile askok egunerokotasunari aurre egin ahal izateko benetako zailtasunak izango dituzte», esan du Getek.\nOsasun larrialdiak batez ere pertsona zaurgarrienak kolpatu ditu\nELAk adibide zehatz bat jarri du. Jakinarazi zietenez, Solbes supermerkatuko bi langile kaleratu dituzte: «Haietako batek, birus bat du, eta COVID-19aren froga egiteko zain dago. Langile hauek lanera joan behar izan dute orain arte, segurtasun neurri nahikorik gabe, oinarrizkoa zen zerbitzu bat emateko gizarteari, eta hori egiteagatik gaixotu egin dira. Ondorioa? Kaleratuak izan dira. Kapitalak ez du gizatasunik».\nOstalaritzako hainbat langilek pairatzen duten egoera larria azaleratu du Urkolak: «Asko modu ez arautuan ari dira lanean, kontraturik gabe, edo lanaldi osoa kotizatu gabe. Inolako babesik gabe geratu dira, edo lanera joan behar izan dutenak, nagusiaren menpe geratuta».\nPandemiak hainbat kontzeptu bolo-bolo jarri ditu. Adibidez, Norberaren Babeserako Ekipamenduak (NBE). Urkolak esan du ez duela ulertzen nola litekeen osasungintzako langileek babes neurririk ez izatea, eta bai oinarrizko zerbitzuak ematen ez dituzten fabrika batean. Getek, ildo horretan, langileen mobilizatzeko gaitasuna txalotu du, bere esanetan haiengatik lortu baitira babes neurriak. Euskal Herriko Eskubide Sozialen Kartak (gehiengo sindikala bertan dago) urtarrilaren 30ean greba orokorra deitu zuen, eta Getek esan du inoiz baino premiazkoak direla egin ziren aldarrikapenak.\nUrkolak pandemiak utzitako hiru irakaspen azaleratu nahi izan ditu. Alde batetik, oinarrizko zerbitzuak feminizatuak edota prekarizatuak direla. Bestetik, sektore pribatuak ez duela balio sektore publikoa ordezteko. Eta, hirugarrenik, bi irtenbide eman ditu: negoziaketa kolektiboa, eta sektore publikoa indartzea.\nIrizarrek, berriz, sistemaren errotiko aldaketa baten aldeko deia egin du, denek batera arraun egin eta leihoetatik ikus daitezkeen bizitzak eraikitzeko: «Lanpostu duinak izango dituen etorkizuna, bizitza duinak bermatuko dituzten formulekin, non prekarietatea iraganaren parte izango den. Etorkizun horretan osasuna, hezkuntza, zaintzak eta baliabide naturalak eta ekonomikoak herritarren zerbitzura egongo dira».\nErlazionatutako edukiaLangileen eskubideak aldarrikatuko dituzte bihar, ez ohiko moduan


AC Marca kasua | ULMA Handling Systems\nULMA Handling Systemsen malgutasuna eta inplikazioa, irtenbide teknologikoetan oinarritutako ideia onak eta prezio lehiakorra baloratzen ditugu.\nPablo Casanova AC MARCA taldeko Logistika zuzendaria\nPablo Casanovak, AC Marca taldeko Logistika zuzendariak, konpainiaren automatizazio logistikoko proiektuaren jatorria Hospital de Llobregateko industria-eremuak izan zuen berrurbanizazioa izan zela azaldu du, AC Marcaren fabrika han zegoelako. “Berrurbanizazio hori dela eta fabrika nahitaez lekualdatu behar izan genuen, eta zalantzak izan genituen lekuz aldatzeko edo automatizatzeko, lehiakortasuna handitzeko. Zenbait hilabetetan aztertuta, produkzio- eta logistika-prozesuen optimizazioaren eta automatizazioaren bidez, beste aukera batzuk zeudela egiaztatu genuen“, dio Casanovak.\nAC Marcak Sant Llorenç d´Hortonsen duen fabrika berria hiru eraikin paralelotan banatuta dago: 120 m inguru luze da, eta bakoitza 40 m zabal da.\nErdiko eraikina 24 metro inguruko garaiera duen silo automatikoa da, eta 12.000 palet baino gehiago izan ditzake. Bost transelebadore ditu (bana korridoreko) eta deflagrazioen kontrako beste bat, beren ezaugarriengatik deflagrazioen kontrako eremuetan biltegiratu behar diren produktuetarako (hala nola aerosolak) diseinatutako biltegiratze automatikoko sistema berritzailea. Amaitutako produktuak nahiz ekoizpen-eremuetara automatikoki hornitzeko ontziak eta enbalajeak biltegiratzen dira han.\nSiloa beste bi eraikinekin konektatuta dago (AC Marca fabrika mendebaldeko fabrikan dago, eta Laboratorios Genesse-ren fabrika eta bidalketen eremua ekialdeko eraikinean), STV-ko zirkuitu itxi batetik, orga adimenduen bidez. Orga horiek, 3 metro segundoko abiadurarekin materiala hornitzen dute, edozein tokitatik fabrikako eremu desberdinetara (AC Marca fabrika, Genesse-ren fabrika, bidalketak eta siloa).\nSistema erredundante moduan, AC Marcak beste lotura bat du siloaren eta bidalketen eremuaren artean, VTD bikoitz baten bidez (orga etengabea). Orga horrek, 50 palet-mugimendu baino gehiago egin Ditzake orduko, eta beharrezkoa bada, modu independentean lan egin dezake.\nEskaerak prestatzeko eta bidaltzeko eremuak hiru gune ditu: lehenengoa Pick to Light motako picking eremua da, bigarrena, picking automatikokoa, eta hirugarrena, 18 kanaleko eskaera-sailkatzailea (sorter), orduko 1.200 kutxa baino gehiago kudea ditzakeena. Palet osoak banakako VTD baten eta 6 kanaleko sorter baten bidez bidaltzen dira.\nPablo Casanovak uste du aurreikusitako aurrezkietako batzuk berrets ditzaketela dagoeneko. Horri esker, produktibitatea eta malgutasuna handitu dute maila guztietan, materialak sartzeko arintasunean nahiz salgaien prestaketan eta irteeran.\nAC Marcak bere barne-logistika berrantolatzeko prozesuari ekin dio ULMA Handling Systemsen laguntzaz, eta eskaerak biltegiratzeko, prestatzeko eta sailkatzeko sistemetan automatizazioa sartzeaz gain, Taldeak irtenbide eraginkorra eman dio, produktibitatea handitzeko erronkari erantzuteko, bere kokapen lehiakorra etengabe hobetzeko testuinguru baten barruan.


Elvira Zipitriarekin lan egiteko bi baldintza - Ahotsak.eus\nElvira Zipitriarekin lan egiteko bi baldintza Jone Forcadari esker Mari Karmen euskaraz irakasten hasi zen Donostiako portuko etxe batean. Hark Elvira Zipitriarengana eraman zuen Mari Karmen, eta berekin lanean aritzea eskaini zion, beti ere, majisteritza bukatutakoan eta Elvirarekin urtebeteko praktikak egindakoan. Erabaki zaila izan zen urtebetez praktikak egitea, diruz larri baitzebiltzan etxean.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan USU-001-031 kodeko bideoa nahi duzula aipatzea: ahotsak@ahotsak.eus\nJone Forcadari esker Mari Karmen euskaraz irakasten hasi zen Donostiako portuko etxe batean. Hark Elvira Zipitriarengana eraman zuen Mari Karmen, eta berekin lanean aritzea eskaini zion, beti ere, majisteritza bukatutakoan eta Elvirarekin urtebeteko praktikak egindakoan. Erabaki zaila izan zen urtebetez praktikak egitea, diruz larri baitzebiltzan etxean.\nEskolako kontuak; irakaslea, ikasgaiak…\nEuskara bizkaieraz irakasten\nGerra bukatzean, kolegiora


Berriketan.info Viewing item 1 to 5 (of 5 items) Estitxu Zabala wrote a new post, Etxebizitza eskubidearen aldeko borrokak bizirik darrai Añorgan, on the site Irutxuloko Hitza 1 day, 2 hours ago\nHamar gazte inguruk parte hartuko dute Etxi gabek deitutako batzar irekian. Eskunabarra posted an update 1 day, 5 hours ago\nAritz Sorzabal wrote a new post, Donostiar bat hil da auto istripu batean, Realaren partida ikustera zihoanean, on the site Irutxuloko Hitza 1 day, 6 hours ago\nMiranda Ebron auto istripu larri bat egon da gaur, goizeko lehen orduan. Donostiar bat hil da bertan, eta beste bost pertsona zauritu dira. Hildakoa Madrilera zihoan, Realak Real Madrilen aurka gaur jokatuko duen Estitxu Zabala wrote a new post, Abisu horia mantenduko dute asteburu guztian, on the site Irutxuloko Hitza 1 day, 7 hours ago\nEz da giro Donostian. Ostiraletik haizea eta euria etengabe dabiltza hirian, eta itsasoa ere zakar dabil. Asteburu guztian abisu horia Eskunabarra posted an update 1 day, 21 hours ago


Arrikrutzeko lehoia - San Telmo Museoa\nErakusketako pieza nagusia Arrikrutzeko koban (Oñati, Gipuzkoa) berreskuratutako haitzuloetako lehoiaren hezurdura da, Iberiar Penintsulako osoena. Hortik abiatuta, animalia horiek eta beren garaia, Pleistozenoa, ezagutzeko aukera eskaintzen du.\n2018ko azaroaren 15etik 2019ko otsailaren 10era\nAstartetik igandera, 10:00-20:00.\nKomisarioa: Asier Gómez\nGaur egun lehoiak Afrikako sabanarekin lotzen baditugu ere, Eurasian eta Ipar Amerikan ere bizi izan ziren Pleistozenoan. Europan, zazpiehun mila urte dituzte lehoi-fosil zaharrenek. Lehoi euroasiar horiek, gaur egungoak baino handiagoak, “haitzuloetako lehoia” (Panthera spelaea) deritzon espeziekoak ziren, eta hainbat nitxo ekologiko bete zituzten une glaziar zein interglaziarretan.\nGure arbasoak felido handi horiekin bizi izan ziren, haitzulo askotako hormetan marraztu edo grabatu zituzten eta estatua txiki batzuetan irudikatu. Irudi horiei esker badakigu arrek adatsik ez zutela, edota, izatekotan, oso txikia zutela.\nZergatik desagertu ziren ez dakigu, baina azken glaziazioaren amaierako klima-aldaketak eta giza ehizak zerikusia izan dezakete desagertze horretan.\nArrikrutzeko lehoi-eskeletoa iberiar penintsulako osoena da gaur egun. Iñaki Zubeldiak aurkitu zuen 1966an, eta Jesús Altunak aztertu zuen. Haitzuloan hil zen lehoi heldu batena izan zen. Gurutzeraino gutxi gorabehera 1-1,2 m-ko altuera zeukala uste da, eta 250 kg-ko pisua. Handi-handia zen, egungo arren batezbestekoaren gainetik, baina halere ez zen handienetako bat, haitzuloetan 300 kg-tik gorako lehoiak ere bizi izan zirelako.\nAntolatzaileak: San Telmo Museoa, Museo de la Evolución Humana, Gordailua (Gipuzkoako Ondare Bildumen Zentroa)\nGipuzkoako Aldundiko Kultura Departamentuak egindako bideo honek kobazuloaren ezaugarriak eta lehoiaren aurkikuntzaren nondik norakoak azaltzen ditu:\nErakusketaren harira jarduerak antolatu ditu museoak:\nJuan Luis Arsuagaren hitzaldia.\nZeharkako begirada bisita gidatu bereziak Asier Gomez (euskaraz eta gaztelaniaz), Jesús Altuna eta Iñaki Zubeldiaren eskutik.\nFamilientzako eta haurrentzako tailerrak.\nGainera, haurrentzako gida bat kaleratu du museoak nork bere kabuz haurrekin bisita egiteko.


Aldaketak atzeman dira hegaztien migrazio-portaeran - lindus2\n2018/12/10 | BERRIAK\n2.000.000 hegazti migratzaile inguru zenbatu dira Lindus 2 mugaz gaindiko lankidetza proiektuaren bidez\nLidus 2 mugaz gaindiko lankidetza proiektuaren bukaerako jardunaldia Aurizko Kultur Etxean egin da azaroaren 27an. Zer lan egin diren eta gauzak nola joan diren azaltzeaz gain, klima-aldaketak hegazti migratzaileen portaeran eragindako aldaketa izan zuten solasgai. Ekimenak, zehazki, hegaztiek mendebaldeko Pirinioetan egiten duten eztei ondoko migrazioa aztertu du, Aurizko Udala izan da gidaria, eta hiru bazkide izan dira: Espainiako Ornitologia Elkartea (SEO/BirdLife), Ligue pour la Protection de Oiseaux (LPO-Aquitaine) eta Nafarroako Gobernua, GAN-NIK enpresa publikoaren bidez.\n2016, 17 eta 18an, 2 milioi hegazti migratzaile inguru zenbatu dira proiektuaren bidez hainbat mendi-lepotan: Organbidexkan (Akitania Berria), Lindus eta Trona mendietan (Nafarroa Garaia-Nafarroa Beherea), eta Somport eta Portalet mendateetan (Huesca). Azterlan honek eta bertze batzuek erakutsi dutenez, hegaztien portaera aldatzen ari da, dela kliman gertatzen ari diren aldaketei erantzuteko, dela hegaztiak ugaltzen diren habitatetako eta negu lekuetako aldaketetara moldatzeko. Izan ere, zingira-mirotzak (Circus aeruginosus), adibidez, bana bertze, 10 egun lehenago egiten du orain migrazio-pasa. Zikoinak eta Saharaz hegoalderaino joan ohi diren bertze espezie batzuk Iberiar penintsulan hasi dira negua ematen, Afrikaraino hegan egin ordez. Bertze batzuek, berriz, ez dituzte urtero Pirinioak gurutzatzen eta neguak iparralderago pasatzen dituzte; hala nola murgilari arruntak (Aythya ferina) eta ahate txistulariak (Anas penelope). Pirinio atlantikoetan, egiaztatu da hego-haizeak gehiagotan jotzearen ondorioz, usoen migrazio-korridoreak mendebalderantz joan direla; orain, uso gutxiago dabil Organbidexkan, eta gehiago, berriz, Lindusen eta mendebalderago dauden bertze lepo batzuetan.\nSentsibilizazioa, ingurumen heziketa eta ekoturismoa\nHegazti behaketaz gain, Lindus 2k bertzelako lanak egin ditu 2016tik 2018ra, hala nola kiropteroen –saguzarren– zenbaketa eta azterketa, ingurumen sentsibilizazioa eta heziketa, boluntariotza, eta ekoturismoa bultzatzea. Horrela, sentsibilizazio eta prestakuntzaren arloan, eskola tailerrak egin dira eta behaketa zertan datzan azaldu da lepoetan bertan; halaber, zabalkundeko materialak argitaratu eta udako unibertsitate-ikastaroak nahiz erakusketa bat egin dira Auritzen, bai eta bertze gauza aunitz ere. Boluntariotzari dagokionez, 400etik gora lagun aritu dira elkarlanean hegaztiak zenbatzeko eta han bertan jendea sentsibilizatzeko. Kiropteroen gaineko azterketak, bestalde, datu jakingarriak eman ditu espezie ugarienez, haien pasabideez, eta ale gehien dauden lekuez, Nafarroan, betiere. Bestalde, ekoturismoa Auritz aldean bultzatzeko estrategia bat taxutu da, Pirinioetako ingurumen baliabideak toki garapenerako baliatzeko. Beraz, Lindus 2, hitz batez, POCTEFA praktika onaren adibide ederra izan da, Cristina Igoak jardunaldian bertan erran zuenez, hau da, Europako programa honetako komunikazio arduradunak.\nLindus 2ko hirugarren eta azken behaketaldia azaro erdialdean bukatu da, eta guztira, 482.065 hegazti zenbatu dira; iaz baino gutxiago, 659.113 hegazti ikusi baitziren. Behaketa lanak uztailaren 13an hasi ziren Somport eta Portalet mendateetan; eta uztailaren 15ean, Lindus mendian (Nafarroa Garaia-Nafarroa Beherea) eta Organbidexkako lepoan: bukatu, berriz, urriaren 31n bukatu ziren Aragoiko bi behaketa tokietan, eta azaroaren 15ean, Lindusen eta Organbidexkan.\nEguraldiak guztiz lagundu ez bazion ere, uztaileko migrazioaren espezie ugariena miru beltza (Milvus migrans) izan zen. Hilabete horretan, interes handiko espezieak ikusi ziren, baina kopuru txikiagoan, hala nola zikoina zuria (Ciconia ciconia) eta beltza (Ciconia nigra) -azken hamarkada hauetan kopuruak gora egin du-, ubarroi handia (Phalacrocorax carbo), arrano arrantzalea (Pandion haliaetus) eta arrano sugezalea (Circaetus gallicus).\nAbuztuan, miru beltza, zikoina zuria eta beltza, bai eta zapelatz liztorjale (Pernis apivorus) eta sorbeltz arrunt (Apus apus) aunitz ere. Era berean, bertzelakoak ikusi ziren, hala nola arrano sugezaleak (Circaetus gallicus), zapeltz arruntak (Buteo buteo), arrano arrantzaleak (Pandion haiaetus), eta ale batzuk bai Eleonor belatzetan (Falco Eleonorae) bai gabiraietan (Accipiter nisus), bertze espezie aunitzen artean.\nIrailean, migrazio-pasa bereziki handia eta askotarikoa izan da, eta bi espezie nabarmendu dira bertzeen gainetik: arrano sugezalea eta enara (Hirundo rustica). Bertzelako espezieak ere aunitz ikusi ziren, hala nola miru gorriak (Milvus milvus), zikoinak, ubarroi handiak, zingira-mirotzak (Circus aeruginosus) eta enara azpizuriak (Delichon urbicum); azken espezie horren populazioa beheiti doa Europa osoan.\nDenboraldiaren azken txanpan, ederra izan da urriko zeruetako ikuskizuna, 200.000 uso inguru pasatu baitira (Columba palumbus, Columba oenas eta Columba sp.), Lindus, Trona eta Organbidexka artean, bai eta kurrilo edo lertsun (Grus grus) saldo handiak ere; kurriloetan, zehazki, 74.798 ale ikusi dira bost behaketa tokien artean, denboraldi honetan.


UPV/EHUren adierazpena, ikasle talde bat Hezkuntza, Filosofia eta Antropologia Fakultatetik kanporatu izanaren inguruan - UPV/EHU\nZIUR eta UPV/EHUk indarrak batu dituzte, zibersegurtasunaren alorrean berrikuntza eta formakuntza indartzeko\nLehenengo argitaratze data: 2021/02/25\nIkasle talde bat Hezkuntza, Filosofia eta Antropologia Fakultatetik kanporatua izan dela eta, Euskal Herriko Unibertsitateak honako hauek adierazi gura ditu:\nJoan den astelehenean, goizeko lehen orduan, ikasle talde bat fakultateko lokal batera sartu zen, bertan zegoen garbitzailea kanporatu zuen, tokia okupatu eta sarraila aldatu zuen, publikoki adieraziz, hortik aurrera espazio hori «langileen kontrolpean» zegoela.\nHortik aurrera, unibertsitatea harremanetan egon da (dekanotza taldearen eta ikasleen zuzendaritzaren bidez, esaterako), espazio hori erabilera publikorako itxi duen taldearekin, eta elkarrizketa izan du okupatzaileekin irtenbide baketsu eta bideragarri bat aurkitzeko.\nHorrela, asteazken arratsaldean unibertsitateak elkarrizketa zabal eta irekirako proposamena helarazi die okupatzaileei, ikasle talde horren eskariak aztertzeko, baldintza bakarra jarrita: okupazioa bertan behera uztea.\nIkasle taldeak uko egin dio, argi eta garbi eta behin eta berriro, lokaletik irteteari.\nAsteartean hasi eta asteazken gauean kanporatua izan den arte, taldea barruan geratu da. Hasiera batean 60 pertsona egotera heldu ziren aretoan giltzapetuta, baimendutako edukiera gaindituta alegia, pandemiagatik ezarritako segurtasun neurriak kontuan harturik. Kanporatu dituztenean 35 pertsona zeuden barruan.\nEgoera honen aurrean —espazio publiko bat bidegabeki erabili eta asaldatu dutelarik, eta pandemiagatik ezarritako segurtasun arauak hautsi— ostegun goizaldean Ertzaintzak kanporatu egin ditu pertsona horiek modu baketsuan. Horrela, bere erabilera publikoa itzuli zaio okupatutako espazioari, eta bete beharreko segurtasun baldintzak berrezarri dira eraikin horretan, non ehunka pertsona ibiltzen diren egunero.\nEuskal Herriko Unibertsitateak berriz adierazi nahi du pertsonen osasuna ezin eztabaidatuzko ondasuna dela eta, egungo egoeran, inork ez dezakeela arriskuan jarri. Baina, horretaz gain, gogoratu nahi du gizarte demokratiko batean ez dela zilegi egitateen bidea hartzea, arauak haustea eta indarraren bidez ezer inposatzea.\nIkasle elkarte eta talde orok, unibertsitateko kolektibo guztiek bezalaxe, eskubide osoa dute dagozkien lokalak erabiltzeko. Horretarako badira protokolo eta formula egokiak, eta behar diren erraztasun guztiak. Ikasleen Kontseiluak, ikasleen ordezkaritzarako zilegizko organoak, baditu bere espazioak unibertsitatean, erabateko autonomiaz jarduteko. Bestalde, beren ordezkaritza organoen bitartez, ikasleek badaukate baliabide ekonomikorik eta are administrazioko langilerik ere beren zerbitzuan.\nEzin daiteke espazio publiko bat hiru egunez okupatu eta uko egin egoera bere onera itzultzeko elkarrizketa orori. Unibertsitateak irekita jarraitzen du, kasu guztietan eta uneoro, unibertsitateko edozein kolektiborekin mintzatzeko eta haren eskariak entzuteko, baina onartezina deritzo egitateen bidea hartzeari presio neurri gisa norberaren helburuak lortzeko.\nHorretaz guztiaz gainera, unibertsitateak berriz azpimarratzen du onartezina dela, COVID19aren pandemiak herritar guztiak egoera ikaragarri larri batean jarri dituen honetan, ezein kolektibok urratzea, ez bakarrik elkarbizitzaren arauak, baina baita osasun segurtasunerako ezarrita dauden neurriak ere. Alde horretatik, unibertsitateak aitortu egin nahi du unibertsitateko kideek egunero erakusten duten konpromisoa segurtasun neurriok betetzeko, horrixe esker eduki ahal izan baitugu zabalik unibertsitatea.\nLeioa, 2021eko otsailaren 25a\nInprimatu UPV/EHUren adierazpena, ikasle talde bat Hezkuntza, Filosofia eta Antropologia Fakultatetik kanporatu izanaren inguruan


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Gorputz eta kirol ekintzen sustapena (Heziketa Zikloa). Goi maila" format:"Book"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Gorputz eta kirol ekintzen sustapena (Heziketa Zikloa). Goi maila Formatua: Liburua\n2 Gizarte eta kultur zerbitzuak (Lanbide Arloa) 2 Gorputz eta kirol ekintzak (Lanbide Arloa) Gorputz eta kirol ekintzen sustapena (Heziketa Zikloa). Goi maila Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila Gehiago ... 2 Osasun arreta (Modulua) 1 Animazio soziokulturala eta turistikoa (Heziketa Zikloa). Goi maila 1 Ezintasuna dituzten pertsonentzako jarduera fisikoak (Modulua) 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila 1 Lehen laguntzak (Modulua) 1 Lehen laguntzak eta uretako sorospena (Modulua) 1 Oinarri biologikoak,osasuna eta lehen sorospenak (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...\n1 Debarroko Euskara eta Kirol Zerbitzuak 1 Ealo Garcés, Marina 1 Iñurrategi Irizar, Nagore\n2 Curriculumeko baliabideak 1 EIMAk onetsitako materialak 1 Monografiak


Trintxerpe - Wikipedia, entziklopedia askea.\nTrintxerpe Gipuzkoako Pasaia udalerriko barruti bat da. Gaur egun, Trintxerpeko zati handiena Pasaiarena da, baina beste zati txiki bat Donostiaren menpean dago, hain zuzen ere, Azkuene kalea bi udalerrien arteko muga da. 2007an 6.229 biztanle zituen, udalerriko auzorik populatuena izanda.\nTrintxerpeko ikuspegia Escalerillas eremutik ikusita.\n43° 19′ 24″ N, 1° 55′ 49″ W / 43.32333°N,1.93028°W / 43.32333; -1.93028Koordenatuak: 43° 19′ 24″ N, 1° 55′ 49″ W / 43.32333°N,1.93028°W / 43.32333; -1.93028\nPasaiako portuaren mendebaldean kokatuta dago, Pasai San Pedro, Donostiako Miracruz-Bidebieta auzoa eta Ulia mendiaren artean.\n7 Galiziar komunitatea\nIzena garai batean bertan zegoen Trintxer baserritik datorkio, honi euskarazko -pe atzizkia gehitu zitzaiolarik (Iruñeko Arrotxapea auzoa bezala), hots, Trintxer baserriaren pean, auzo honetara iritsitako galiziar arrantzaleak bizitzen jarri ziren aurreneko etxebizitzen blokea Trintxer baserriaren azpiko lursailetan eraiki baitzen.\nXX. mendearen hasieran barruti hau nagusiki baserri giroko eremua zen. Baina XX. mendearen erdialdera hirigunea gaur egungo Euskadi etorbidean barna hedatzen joango da, bertan auzoguneko lehenbiziko etxebizitzak eraikitzen hasi zirelarik, honela industria eta arrantza jardueren garapenarekin bat Euskal Herritik kanpo etorritako langileak iritsi ziren, batik bat Galiziakoak.\nAndonaegi jauregia (1920 inguruan).\nPasaiako portuko garabia eta atzealdean Trintxerpe.\nTrintxerpeko Emilio Olasagastiren testigantza. Barrutiari izena eman dion "Tritxer" baserrikoa. Pasaian euskarak emandako beherakadaren inguruan jarduten du pasartean. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nGipuzkeraren barne dagoen Bidasoko hizkera da Pasaiako bertako euskara. Bidasoko hizkerak erdialdeko euskararen, nafar euskararen eta nafar-lapurtarraren tarteko hizkeratzat har daitezke. Hala ere, inguru horretan azkenaldian erdialdeko euskararen ezaugarriak nagusitzen eta gehiago zabaltzen ari dira. Pasaiaz gain, Errenteria, Lezo, Oiartzun, Hondarribia eta Irun ere kokatzen dira hizkera honetan.\n5.950 6.011 6.058 6.127 6.190 6.241 6.291 6.229\nAuzoko taldeak gaur egun Illunbe-Trintxerpe izena dauka.\nSakontzeko, irakurri: «Galizia» eta «Galiziar»\nTrintxerpek galiziarrez osatutako komunitate handia dauka, Euskal Herria osoko handienetarikoa. Bilgune "Fato Cultural Galego Daniel Castelao" izeneko elkartea dute.\nMaiatzaren 17a, Día das Letras Galegas - Galizierazko Letren Eguna\nUztailaren 16a, Karmenak\nGotzon Egia (1958-), euskal idazlea.\nXabier Etxaniz Rojo (1971-), euskal idazlea.\nJavier Jacinto (1968-), musikagilea eta orkestra zuzendaria.\n↑ a b «Bidasoakoa» Ahotsak.eus Noiz kontsultatua: 2018-09-19.[Betiko hautsitako esteka]\n↑ a b «Pasaia» Ahotsak.eus Noiz kontsultatua: 2018-09-19.\n↑ «Ahotsak.eus, Euskal Herriko hizkerak eta ahozko ondarea» www.ahotsak.eus Noiz kontsultatua: 2018-09-19.\n(Galizieraz)(Gaztelaniaz)Fato Castelaoren bloga\nAzken aldaketa 5 martxoa 2021(e)an, 07:03(e)tan\nOrriaren azken aldaketa: 5 martxoa 2021, 07:03.


Sustapen berria DEL RENACIMIENTO 1004, VITORIA-GASTEIZ (Araba/Álava) kalean | Kutxabank Inmobiliaria\nInbertitzaileak Simulador Hipotecario\nEtxeak eta etxebizitzak\nLokalak, Industria pabiloiak, Bulegoak\nAmaitu gabeko obra\nGutxieneko prezioa (… € tik)\nHelbidea: DEL RENACIMIENTO 1004, VITORIA-GASTEIZ (Araba/Álava)\nEraikitako azalera (m2): 251,66\nEtxebizitza eraikin berrian igogailu eta ororentzako eremuekin. Jan-egongela, sukaldea, 5 logela, 3 bainugela eta terraza ditu. Gehigarri modura 111 zenbakidun garajea eta 57 zenbakidun trastelekua ditu eraikineko 3. sotoan kokatuak. Eraikitako azalera 251,66 m² da eta azalera erabilgarria 225,81 m²-koa. Salmenta prezioak jabetzaren %50-a dira.\nLos gastos correspondientes a la comisión de la agencia inmobiliaria en su caso serán asumidos por la vendedora, sin que sea necesario por parte del cliente abonar ningún coste por este concepto. Web honetako edukiak informazio-helbururako dira, inolaz ere ez dira salmenta edo finantzaketa eskaintza gisa hartu behar. Halaber, web honetan jasotzen diren edozein produktu edo zerbitzuei buruzko informazio-eskaerak ez du esan nahi eskaintzarik onartzen denik. Edukiei buruzko informazioa aldian-aldian eguneratzen da.\nHigiezin hau interesatzen zait Prezioa jaisten bada, jakinaraziko dizugu Zeuk jartzen duzu prezioa Inprimatu Bidali\nOrdutegia: de 9:00h a 20:00h\nHigiezin hau interesatzen bazaizu, zurekin harremanean jarriko gara.


Arau honen alderdi nabarmenak en eragina du lanera urrutiko hurrengo hauekdira:\nEmana pertsona langileei urrutiko eskubide beraiek las enpresaren lokaletan bere jarduerak jarduten dituzte eta boluntariotzan oinarritzen da eta lanaren hitzarmenaren sinadura behar izango du urrutiko.\nAztertu langilearen eta langilearen eskubide nagusiak urrutiko, hala nola ordainketa eskubidea eta gastuen konpentsazioa. Gaineren, lana urrutiko garatzen du pertsona zerbitzugintzaren ordutegia malgutu ahal izango du lanaren hitzarmenean ezarritako hitzetan urrutiko eta negoziazio kolektiboa.\nArautzen da, halaber, erregistro eskubidea ordutegia eta eskubidea lan-arriskuen prebentziora, bereziki lanaren modalitate honen arrisku bereziak faktore psikosozial, ergonomiko eta antolatzaileak kontuan izan behar izango ditu arriskuen ebaluazio bat. Gehien bat ebaluazioa izango objektu de neke fisikoarekin lotutako prebentziozko alderdiak eta burukoa, erabilera datuen bisualizazio-pantailen eta isolamenduaren arriskuak.\nGailu automatikoen bidez laneko prestazioaren komunikabide telematiko eta kontrolaren erabilerak intimitaterako eskubidea bermatuko du eta bere lan-ordutegiaz kanpo deskonexio digitalera datu-babesera eta halaber eskubidera.\nSarbide du erreferentzietara laburpenean lan-arriskuen prebentziora en PDF formatuan .


Zuriñe Burgoa: “Lanketa estrategikoa da eskolako jolastokietan hezkidetza integratzea” – Guraso.eus\nGoiena 2018-11-16 2018-11-16 HEZIKETA, Hezkuntza No Comments\nArkitektoa eta hirigilea da Zuriñe Burgoa, eta Dunak kolektiboaren baita ari da lanketa egiten. Jolaserako guneak aztertu eta egokitu behar direla uste du, eta hezkuntza munduarekin lotuta eskolako jolastokiak dira jolaserako eremu garrantzitsuenak.\nBurgoak hainbat jolastoki aztertu ditu. “Jolastoki horiek espazio irekiak ziren hasiera batean eta herria bera zen jolastokia. Denborarekin, ordea, hirietan gertatu den moduan eskolako jolastokiak leku txikiak eta hesituak bihurtu dira. Jolasgune mugatuak dira”.\nHezkidetza lantzeko leku estrategikoak direla uste du Burgoak. Dio aztertzen badugu eskola gehienetan zein jolastoki eredu dugun konturatuko garela nola gehienetan ez den aldaketa handirik eman mutilak eta neskak banantzen zituen eskola eredu segregatzaile hartatik. “Eskola hartan eredu maskulinoa hartu zen eredu nagusitzat eta gaur egun eskolak mistoak dira baina patio eredua mantendu egin da”.\nHezkidetza kontuan hartuta bada mugimendua gauzak aldatzeko baina jolastokien esparruan ez da oraindik aurrerapauso handirik eman adituaren esanetan. “Uste dugu hori lanketa estrategikoa dela eta horregatik hasi gara honetan. Gaur egun gero eta gehiago dira aldaketara animatzen diren eskolak, baina dirua behar da eta instituzioek ere hartu behar dute ardura; izan ere, pauso asko daude emateko bide horretan. Eta eskola komunitate osoa inplikatzea oso oso garrantzitsua da”.\nJolaserako bestelako espazioen egoera\nOrokorrean mugatzen joan dira jolaserako espazioak, eta isolatzen. “Hor atzean ere badago kontrolaren gaia. Lehen espazio irekiak ziren eta ume gehienak kalean jolasten zuten. Gaur egun eraikitzen ditugu leku txikiak, hesituak eta kontrolatuak pentsatzen dugulako oso arriskutsua dela ume txikientzako, baina berez arriskutsua dena hiria da”, azaltzen du Burgoak.\nHirigintza gizarte eraldaketarako tresna da adituaren esanetan balore inplizitu asko dituelako; izan ere, erabat baldintzatzen du gure egunerokoa. “Zaintza lanak baditugu eta osasun zentrora joan behar badugu, baina gero erosketak egin behar baditugu eta lanera joan gure egunerokoa errazagoa izango da hiriak edo herriak hurbiltasuneko eskala bat eskaintzen badigu eta erraztasuna leku batetik bestera mugitzeko”. Zonifikazioa oinarri duen eredua ipintzen du Burgoak kontrako aldean.\nFrancesco Tonucci defendatzen du gaur egungo hiriak daudela pentsatuak kontuan hartuta autoa duen gizon zuri eta maila sozio-ekonomiko ertain-altukoa. “Estandar bat hartu da eta unibertsaltasun faltsu baten izenpean saldu diguten eredua dugu. Hiriak mugikortasun arazo eta zaintza lanik gabeko gizon dirudunak eredu hartuta diseinatu dira, eta horrek ekarri du zonifikazioa”.\nZuriñe Burgoarekin izandako elkarrizketa entzuteko egin klik hemen\n← Elkarrizketa Nahia Alkortarekin: 4tik bat.\nPlana familian: Maroño, lasaitasunaren ispilu →


Aparkatzeko ordenantza berriari ekarpenak egiteko deia egin du EH Bilduk : Oarsoaldeko Hitza\nAparkatzeko ordenantza berriari ekarpenak egiteko deia egin du EH Bilduk\n"Anbiziorik gabeko" iritzi dio oposizioko taldeak planteamendu berriari. Pasaitarrak euren ekarpenak egitera animatu nahi izan dituzte.\nTrintxerpeko Hospitalillo inguruko aparkalekua.\nJoan den hil bukaeran iragarri zuen Pasaiako Udalak herritarrek aparkatzeko izango duten ordenantza berriaren lanketa martxan dela. Hura osatzeko ezinbestekotzat jo du EH Bilduk herritarren parte hartzea, eta hala, dei egin die pasaitarrei plangintzari euren ekarpenak egiteko (hilaren 12ra artekoa da epea).\nKoalizioak aditzera eman du, halaber, irailean bilera irekiak egingo dituztela barruti guztietan, herritarrek aparkalekuen gaiaren inguruan dituzten kezka eta proposamenak jasotzeko. Izan ere, oposizioko kideek uste baitute udal gobernuak “ez duela interesik” pasaitarrek aktiboki parte har dezaten.\nPSE-EE eta EAJren udal gobernuaren ordenantza berriaren gaineko iritzia ere eman dute bilkideek: “Argitara eman dituzte araudi berriak jaso nahi duenaren zertzelada batzuk, eta EH Bilduk izan duen lehen inpresioa ez da batere ona izan: planteamendu sinpleegia eta anbiziorik gabea aurreikusten dugu, udalerri osoa inola ere arautuko ez duena”.\nPlangintza berriaren gaineko proposamenak bi modutan helaraz daitezke: Pasaiako Udaltzaingoari mezu elektronikoa idatziz, edota Herritarren Arreta Zerbitzurako bulegoen bidez.\nErlazionatutako edukiaPasaiako aparkalekuen ordenantza berria, bertakoentzat onura bila


Koldo Eleizalde lehiaketako lanak apirilaren 11ra arte aurkez daitezke - Bergara - Goiena.eus\nKoldo Eleizalde lehiaketako lanak apirilaren 11ra arte aurkez daitezke\nArantzazu Ezkibel Galdos 2018-02-01 20:00\n2017ko sari banaketa, pilotalekuan.\nApirilaren 11ra arte izango dute epea Koldo Eleizalde lehiaketan parte hartu gura dutenek lanak aurkezteko. Aurtengoa, 33. aldia izango da. Sariak maiatzaren 26an banatuko dituzte, Seminarixoan, 12:00etan.\nLau lan mota aurkezteko aukera dago: ipuin idatzia, bertso edo koplak, komikia eta interpretazioa edo kontaketa. Lehiaketan parte har dezakete Bergaran jaio, bizi eta Bergaran lan edo ikasi egiten dutenek.\nLanak entregatzeko modua\nLanak entregatzeko modua izango da: paperean bakarrik entregatu beharreko lanak (ipuin idatzia eta komikia derrigorrez eta bertsoa, aukeran) kartazal handi batean bidali edo entregatu beharko dira Bergarako Udaleko Euskara Zerbitzuan. Kartazalaren kanpoko aldean honako hauek idatziko dira: Koldo Eleizalde Lehiaketak izenburua, lanaren generoa, eta kategoria.\nKartazal handian, berriz, honako hauek sartuko dira: lanaren ale bat. Lanean bertan ez da egilearen izenik jarriko; horren ordez goitizen bat jarriko da. Beste gutun-azal txiki baten, kanpoan egilearen izengoitia eramango duena eta barruan egilearen datuak idatziko dira.\nIkus-entzunezkoak atariaren bitartez\nEntzunezko edo ikus-entzunezko euskarrian aurkeztu beharreko lanak –antzerkia, ipuin-kontaketa eta txiste edo umorezko pasadizoa derrigorrez eta bertsoa, aukeran– internet bitartez aurkez daitezke, bergarakoeuskara.eus atarian.


Yamila al Shanti, Hamasen zuzendaritzan sartu den lehen emakumea\nIngelesean lizentziaduna da Egiptoko Ain Shams Unibertsitatean eta master bat zein doktoretza ditu Pedagogian, Gazako Unibertsitate Islamikoan. Israel jopuntuan dago 2006tik.\nYamila al Shanti Erresistentzia Islamikoaren Mugimenduko (Hamas) Zuzendaritza Exekutiboko kide aukeratu dute, hiru aste iraun dituen barne prozesuaren ostean.\nPalestinako erakunde islamistaren organo gorena da Zuzendaritza Exekutiboa, eta lehen aldia da emakume bat hautatzen dutela. Al Shanti Ingelesean lizentziaduna da Egiptoko Ain Shams Unibertsitatean, eta, master bat eta doktoretza bat ditu Pedagogian, Gazako Unibertsitate Islamikoan.\nIsraelen jopuntuen zerrendan dago 2006tik, Beit Hanungo Umm al Nasr meskitan, Gazako Zerrendaren iparraldean, ekintzaile palestinarrak babesten ziren tokian, Israelgo setio militarra haustea lortu zuen emakumeen martxako buru izan zenetik.\n"Hasieratik Hamas mugimenduan lider gisa lanean aritu naiz, eta ondoren Salbazio Nazionalerako Alderdi Islamikoan (Hamasek osatua) sartu nintzen, Palestinako Aginte Nazionala sortu ostean", esan du Al Shantik berak Palestinako prentsari egindako adierazpenetan.\nHamas nagusitu zen "2006ko hauteskunde legegileetan, 'Aldaketa eta Erreforma' zerrendan nengoen -Hamasen aldekoa-, eta ordutik Emakumearen Gaietarako Ministerioan ikasten aritu naiz", azaldu du.\nHamaseko Emakumeen Mugimenduak berak nabarmendu duenez, Al Shantiren izendapenak "mugimenduaren pentsamendu zibilizatua agerian uzten du".


Editorea – 62 orrialdea – Euskal Herriko Gay-Les Askapen Mugimendua\nMeanwhile lets just say that we are proud Editorea contributed a whooping 4395 entries.\n7 martxoa, 2014 in Kategoria barik @eu /by Editorea\n6 martxoa, 2014 in Kategoria barik @eu /by Editorea\nMarie Losier (Rambouillet, Frantzia, 1972) zinemagilea New Yorkeko undergroundaren erretratugilea da. Artelekun (Donostia) dabil egunotan bere lana erakusten. Gaur, hiru film aurkeztuko ditu, 17:00etatik aurrera. Gaur paperean argitaraturiko elkarrizketaren bertsio luzea da hau. Oso normala ematen duzu. Nolatan hasi zinen New Yorkeko faunarik bitxienean interesa hartzen? Oso normala ematen dut, alajaina [barre]. Ameriketako literatura eta […]\nBERRIA: Printzesa deseraikitzen\nMartxoaren 8ari begira (II). Emakumeen nortasuna Printzesaren irudiarekin lotuta dago egungo gizarteak sustatzen duen andre eredua. Feministek hainbat lantegi antolatzen dituzte, feminitate hori hautsi eta jabekuntza prozesua abiatzeko. Virginie Despentes pentsalari feminista frantziarrarena da ohartarazpena: «Izan gaitezen errealistak: saldu diguten ideal hori, emakume txuri seduzitzailea baina ez puta, ongi ezkondua baina ez inoren itzalpekoa, lan […]\n“Sexualitatea, Genero eta Garapena”-ri buruzko kurtsoa antolatzen du MEDICUS MUNDIk\nAurten, martxoaren 17 tik apirilaren 3ra arte izango da, Donostiako EHU-ko Ignacio M. Barriola Zentruan (Aularioa). Kurtso egiteak, kreditu bat suposatzen du eta hiru pertsonak hautatuko dira Perun Manuela Ramos Mugimenduarekin bi hilabetez PRAKTIKA BEKADUNAK egiteko. Ikastaroan izena emateko, martxoaren 10 arte email bat bidal dezakezue voluntariado-gipuzkoa@medicusmundi.es helbidera, gaian “XIII. Ikastaroa” aipatu eta mezuan interesdunaren […]\nGURE GORPUTZA, GURE ERABAKIA / 7 de marzo: NUESTRO CUERPO, NUESTRA DECISIÓN\nMartxoaren 7an, 19:00etan, ELKARRETARATZEA Donostiako Kursaalaren aurrean GURE GORPUTZA GURE ERABAKIA NUESTRA DECISIÓN NOTRE DECISION El 7 de marzo, a las 19:00, CONCENTRACIÓN delante del Kursaal de Donostia\nARGAZKI ERAKUSKETA BAKARTXO ANIZ\n6 martxoa, 2014 in Sin categoría /by Editorea\nGONBIDAPENA / INVITACIÓN Inaugurazioa Martxoak 7 marzo 19:00 Juan de Lizarazu aretoa (Labeaga 27 – URRETXU) Ikusgai martxoaren 23ra arte Abierta hasta el 23 de marzo Asteartetik igandera, 17:30 – 20:30 De martes a domingo, 17:30 – 20:30\nBERRIA: Afrika, homosexualen zigor\n26 otsaila, 2014 in Kategoria barik @eu /by Editorea\nKontinenteko herrialderik gehienetan, delitu dira sexu bereko pertsonen arteko harremanak. Halakoengatiko kondenak gogortzeko asmotan dabil Uganda; oraintxe, bizi guztiko kartzela zigorra ezar dakieke homosexualei. Kampalako kaleetan barrena larri dabil John Wambere. Aitortu du sarri jiratzen dela inor atzetik dabilkion egiaztatzeko. Denis Wamalak ez du sekula garraio publikorik erabiltzen hirian, eta, afaltzera edo zerbait hartzera joatekotan, […]\n25 otsaila, 2014 in Kategoria barik @eu /by Editorea\nOTSAILAK 27, OSTEGUNA: KORTXOENEA GAZTETXEAN (GROS) ARRATSALDEKO 19:O0 DOHAINIK JUEVES 27 DE FEBRERO- KORTXOENEA GAZTETXEAN (GROS) 19:00 HORAS GRATIS 27 Urte ez dira ezer! Zintzilik Irratia, herri baten historia (Zintzilik Irratia, 80´, 2013) Euskara / Gaztelera (azpititulatua) Zintzilik Irratia, Oreretako irrati librea, 80. hamarkadan sortu zenEuskal Herriko irrati libreen filosofia eta testuinguruan. Oreretako mugimendu sozialetako […]


REAL UNIONEK EZ DU HAUSPORIK : KIROLETIK\n01 Mar, 2020 Irun, Futbola, Real Union, Segunda División B, Valladolid B\nReal Union hutsean bueltatu zen Valladolidetik, 1-0 galdu zuen Valladolid Bren aurka eta 28 punturekin promozio postuetan pixkanaka sakontzen hasiak dira\nReal Unionek ez du asmatzen ate aurrean eta halakoa gertatzen denean pixkanaka-pixkanaka taldea sailkapeneko beheko postuetan sartu eta hondoa jotzen du. Atzo ere Valladolid Bren aurka 1-0 galdu zuten, neurketako lehen aukera Alain Eizmendirentzat izan zen, baina bakarrik atezainaren aurrean ez zuen gola egin. Gorka Etxeberriak zuzendu zuen Real Union, ez zuen emaitza ona ateratzeko aukerarik izan, 26.minutuan Kuki Zalazarrek baloia Real Unionen ateko sareetara bidali zuen neurketako gol bakarra gauzatuz.\nLehen zatia 1-0ekoarekin bukatu zen Valladolid Bren alde, etxeko taldeak baloiaren agintea hartu zuen eta Real Union kontra erasoak egiteko itxaron zuen. Sequeirak birritan etxekoen saiakerak zapuztu zituen, berdinketa lortzeko esperantza mantendu zuen Kosta Rikako atezainak, baina Eneko Eizmendik ez zuen gauzatu Real Unionek bigarren zati osoan izan zuen abagune soila.\nGauzak horrela eta arerioen emaitzak ikusita, Real Union 28 punturekin Unionistas taldearekin berdinduta jarraitzen du promozio postuetan eta Barakaldo hiru puntutara dituzte. Jardunaldiak aurrera doaz, Real Unionek ez du erreakzionatzen eta egoerak okerrera egiten ari da.


Baga Biga: 2011\nBada hilabete dagoeneko Wordpress-eko blog-etik Blogger-era pasa nintzela jasandako atakeak direla medio. Horretarako http://wordpress2blogger.appspot.com/ orrira sartu eta bertan azaldutako prozesua jarraitzea besterik ez duzu.\nJoan zaitez zeure Wordpress-eko kontu edo blogera eta zure arbelera sartu.\nHerramientetako atalera joan.\nJeitxi exportatutako fitxategira WXR formtaoan.\nGorde fitxategi hau zeure ordenadorean.\nAukeratu zure fitxategia lehen aipaturiko estekan dagoen fitxategiaukeratzailean eta Convert botoia sakatu.\nGorde fitxategi hau zeure odenadorean. Fitxategi hau zure Wordpress-eko sarrera eta iruzkinak dituen Blogger-eko fitxategi bat izango da dagoeneko.\nSartu zeure http://blogger.com kontuan edo sortu kontu berri bat\nBehin barruan zaudenean, sakatu Blog bat sortu edo Create a Blog estekan eta hau egin ondoren sartu importaziorako herramintan edo Import Blog Tool estekan\nJarraitu itzazu bertan azaltzen diren pausoak eta eskatzen dizunean aukeratu zeure Blogger-eko fitxategia\nProzedura amaitzean zure Wordpress-eko sarrera eta iruzkinak zeure Blogger-eko blogean egongo dira publikatzeko prest. Ondo izan!\nOHARRA: Lehen aipaturiko aplikazioak 1MB eko fitxategiak onartzen ditu. Zure fitxategiak gehiago baldin baditu. Fitxategi desberdinetan exportatzea gomendatzen dizut.\nHerraminta zure ordenadorean ibili nahi baduzu, software askear zintzilikatzen den code.google.com tokian aurkitu dezakezu.\nPublicado por Iker Barrena en 22:50 0 comentarios\nPublicado por Iker Barrena en 12:15 0 comentarios\nGoogle+, Facebooki aurre egiteko sare sozial berria\nGoogleren proposamenak "talde sozialak" egiteko aukera emango dio erabiltzaileari, lagunak berak erabakitzen dituen irizpideen arabera batzeko aukera emanez.Googlek Google+ sare soziala aurkeztu du. Proposamen berri horretan, erabiltzaileak lagunak taldeka antolatzeko aukera izango du eta bere esku izango du taldeak sortzeko irizpidea zehaztea. Facebook sareari aurre egiteko hirugarren saiakera du honakoa Googlek, aurretik Buzz eta Wave izenekoekin saiatu baitzen.\nGoogle+ proba gisa kaleratu dute oraingoz, eta gonbidapena behar da erabili ahal izateko, Vic Gundotra konpainiako presidenteordeak blogean argitaratu duenez.\nGoogleren proposamenak "talde sozialak" egiteko aukera emango dio erabiltzaileari, lagunak berak erabakitzen dituen irizpideen arabera batzeko aukera emanez.\nGundotraren ustez, "Sarean egindako elkarrizketa bakoitza erakusketa publiko bat da", eta "hori dela eta, geroz eta informazio gutxiago partekatzen da".\nGoogle+ sare sozialak elkarrizketak gaika sortzeko aukera ere eskainiko du, eta kontaktuekin bideokonferentziak egiteko aplikazioa eta sakelako telefonoetarako aplikazioa ere izango ditu.\nPublicado por Iker Barrena en 15:33 0 comentarios\nMartin Garitanoren (Bildu) nortasuna faltsutu dute Twitterren\nGaritanoren izenarekin gaur goizan Twitteren agertu den kontuak ahaldun nagusi berriarekin "ez duela zerikusirik" ohartarazi du Gipuzkoako Bilduk.\nMartin Garitano Gipuzkoako diputatu nagusiaren identitatea faltsutu dute Twitterren, Bilduk ohar baten bidez salatu duenez.\nMartin Garitanoren izenarekin gaur goizan Twitteren agertu den kontuak, @MGaritanoBildu, ahaldun nagusi berriarekin "ez duela zerikusirik" ohartarazi du Gipuzkoako Bilduk.\nAlderdiak ohar bidez jakinarazi du, gezurrezko kontu hori Twitterretik ahalik eta lasterren ezabatzeko ahaleginetan ari direla.


NORMICRO trantsizio digitalean sartu da METAPOSTArekin - Metaposta Blog\nNORMICRO enpresa 1996an sortu zen, eta sistema informatikoak instalatu eta mantentzeaz arduratzen da. 2019an, konturatu zen arazo bat zuela nominen banatzeari zegokionez, bai papereko euskarriz, bai posta elektronikoz. Arazoa are larriago egin zen; izan ere, instalazio proiektu berrietara bideratutako kontratazio asko egin baitziren, eta horrek dokumentazio eta burokrazia prozesuak areagotzen zituen.\nBeharrezkoa zen pertsonen kudeaketari lotutako dokumentazioa kudeatzeko prozesuak arintzea eta automatizatzea ahalbidetuko zuen soluzio bat bilatzea, eta METAPOSTAk eskainitako soluzioen alde egin zen.\nNominak METAPOSTAz bidaltzeko lehenengo probak 2020ko martxoan hasi ziren; hilabete geroago, sinadura zuten lehen dokumentuak bidali ziren: lan kontratuak eta langilearen sinadura eskatzen zuten bestelako dokumentuak.\nProbaldi hori amaituta, NORMICROk pentsatu zuen METAPOSTA erabiltzea, baita ere, langile berriei harrera egiteko (on boarding) dokumentazio guztia kudeatzeko: LAP dokumentazioa, datuen babesari buruzko dokumentazioa (DBEO) eta beste dokumentu batzuk, hala nola lan egutegiak, NBEak entregatzea, 10T dokumentuak, eta abar.\nLankidetza bi urte betetzera doalarik, Javier Valladolidek (NORMICROko CEO eta project manager) adierazi du: «langilea kontratatzen denean, METAPOSTAk bezeroen plataformetara igo behar den dokumentazio sinatu guztia igotzeko prozedura erraztu digu».\nSiguienteGUREAK MARKETING eta METAPOSTA aliatu egin dira prozesuen eraldaketa digitalari aurre egiteko eta esperientzia zabaltzekoNext


EH Bilduk azalpenak eskatu ditu BAM Magisteritza eskola eraisteko baimena berehala ematearen inguruan\nAbaunza, Narbaiza eta Gilen agerraldia eskatu du, hirigintzaren eremuaz gain, hezkuntzaren eta osasunaren esparruari eragiten dion gaia delako\n| 2021-03-17 12:02:00\nEH Bildu udal taldeak, espedientea kontsultatu eta BAM Magisteritza Eskola eraisteko lizentzia berehala emango dutela egiaztatu ostean, azalpenak eskatu dizkio gobernu taldeari. Ildo horretan, Asier Abaunza Obra, Hiri Plangintza eta Proiektu Estrategikoetako zinegotziaren, Koldo Narbaiza Euskara eta Hezkuntza zinegotziaren, eta Alfonso Gil Mugikortasun, Ingurumen, Hiri berroneratze eta Garapen Osasungarriko zinegotzi koordinatzailearen agerraldia eskatu du; izan ere, gai horrek hirigintzaren eremua gainditzen du, Cervantes ikastetxeko hezkuntza-komunitatearen hezkuntza-eremuari eta osasunari ere eragiten baitie.\nAlba Fatuarte EH Bilduko zinegotziak adierazi duenez, "etsipenez eta kezkaz" ikusten du "beste behin ere, haurren osasunerako eskubidea ez dela Udal Gobernuaren lehentasuna, konstruktoraren, Gotzaitegiaren eta Mutualiaren interes pribatuak lehenesten baititu".\n"Aldiz, Cervantes ikastetxeko hezkuntza-komunitatea eta inguruko herritarrak babesik gabe agertu dira Udal Gobernuaren jarreragatik, ez baitu entzun eraisketa hori geldiarazteko eskaera, pandemiaren egungo testuinguruan dituen ondorioengatik", adierazi du.\nFatuarteren ustez, "beharrezkoa" da Udal Gobernuak horri buruzko azalpenak ematea eta, besteak beste, eraisteko asmoa duen eraikinean amiantorik dagoen ala ez argitzea, amiantoa kentzeko lanek hezkuntza-komunitate osoari eta inguruko herritarrei ekar liezaiekeen arriskua kontuan hartuta.\nEH Bilduk Bilboko Udalaren konpromisoa eskatu du metroaren 4. lineak Kastrexana eta Santa Ageda tren-estazioetan geltokia izan dezan\n| 2021-03-16 13:34:00\nEH Bilduk Bilboko Udalaren aldetik konpromisoa eskatu du metroaren 4. lineak Kastrexana eta Santa Ageda tren-estazioetan geldialdiak egin ditzan; izan ere, Eusko Jaurlaritzak argitaratutako eta parte hartze prozesu baten barne dagoen hasierako proiektuan, ez dira geldialdi horiek aurreikusten.\nBruno Zubizarreta EH Bilduko zinegotziak agerraldia egin du gaur FEVEk Kastrexanan duen geralekuan, Raúl Méndez batzarkidearekin eta María Solar Barakaldoko Udaleko EH Bilduren bozeramailearekin batera.\nZubizarretak adierazi duenez, "ezinbestekoa" da egun dauden azpiegiturak erabiltzea, Bilbo eta Barakaldo artean banatutako auzo horretako bizilagunek metroko 4. lineako geltokiak izan ditzaten, horrela euren mugikortasuna eta bizi-kalitatea hobetu ahal izateko. Gainera, gogorarazi duenez, leku horretan gune industrial bat dago. “Metroak geltokiak izatea sarbideak hobetuko lituzke, zona horren berroneratzeari lagunduz".\n“Egun dauden tren-estazioak geltokiak ezartzeko aprobetxatxen ez badira, zonalde osoan bilbotarrentzat zein barakaldoko bizilagunentzat hain beharrezkoak diren zerbitzu hobeak emateko aukera galtzea ekarriko du", ohartarazi du.\nGogorarazi duenez, azken Osoko Bilkuran, EH Bilduren ekimenez, Bilboko Udalak akordio garrantzitsu bat lortu zuen metroa Errekaldera eta hiriaren hegoaldeko auzoetara ahalik eta lasterren heldu dadin; izan ere, “Euskal Trenbide Sareari eskatzen diogu 2021eko abuztuaren 31ko informazio-azterlana amai dezala, eta, partaidetza-prozesuaren bidez aukerarik egokiena onartu ondoren, ahalik eta lasterren has dadila eraikuntza-proiektuaren lizitazioa”. "Oraingo honetan, geltoki horiek metroaren 4. linean sartzearen alde egiteko eskatzen diogu Bilboko Udalari, eta horri buruzko akordio bat lortzea espero dugu ", gaineratu du.\nBestalde, Maria Solar EH Bilduren Barakaldoko zinegotzi eta bozeramaileak gogorarazi duenez, linea horretako geralekuak Bilbon egongo liratekeen arren, auzo horretako biztanle gehienak Barakaldon bizi dira.\nHorregatik, nahiz eta Barakaldoren kasuan koaliziotik jakin badakiten "Alkatetzak dagoeneko jakinarazpenen bat egin diela Aldundiari eta Eusko Jaurlaritzari zentzu horretan", eta positiboki baloratu, EH Bilduk udalaren osoko bilkura osoak aldeko jarrera har dezala eta eskaera horren berri eman dezala eskatuko du.\nBere aldetik, Raul Mendez batzarkideak gogoratu duenez, EH Bilduk, metroaren 4. Linearen proiektu hau diseinatzeko orduan herritarren iritziak duen garrantziaz jabetuta, partaidetza-prozesua abian jartzea proposatu zuen, proiektu honek benetako beharrei erantzun ahal izateko.\n“Prozesu parte-hartzaile hori bai Bizkaiko Batzar Nagusietan, bai Gasteizko Legebiltzarrean onartu zen, jadanik martxan dago eta asko dira Bilboko Hegoaldeko auzoetako herritarrak eta gizarte-eragileak egiten ari diren ekarpenak, besteak beste metroaren 4. Lineak Kastrexanan eta Santa Agedan geltokia izatea”, azaldu du.\nIldo horretan, gogorarazi duenez, hain zuzen ere, bihar Batzar Nagusietan EH Bilduk aurkeztutako mozioa eztabaidatuko da. “Horren bidez eskatzen dugu parte-hartze prozesuan eta informazio-azterlana idazterakoan kontuan har daitezela metroa Errekaldera eta Hegoaldeko auzoetara iristeko aztertutako aukera guztiak, Errekalde eta Moyua arteko L4 originala barne, izan ere Euskal Trenbide Sareak bi aukeratara mugatu baitu, bere garaian eztabaidatu ziren beste aukera batzuk alde batera utzita”, adierazi du.\nEH Bilduk adierazi du pandemia ezin dela aitzakia izan fiskalitate bidezkoago eta progresiboago baten alde lan ez egiteko\n| 2020-08-17 14:13:00\nEH Bildu Bilbo udal taldeak adierazi duenez, pandemia "ezin da aitzakia izan 2020ko fiskalitate berdina mantentzeko”. Fiskalitate “bidezkoago eta progresiboago” baten alde lan egiten jarraitu behar dela gaineratu du eta, beraz, 2021eko fiskalitate proposamenari zuzenketak aurkeztuko dizkiola iragarri du.\nAsier Gonzalezek, EH Bilduko zinegotziak, gaur egin ditu adierazpenok, Bilboko Udaleko gobernu taldeak 2021eko udal zerga eta tasa guztiak izozteko asmoa duela iragarri ostean.\nIldo horretatik, iazko ordenantza fiskalak baliabide gutxien zituzten bilbotarrentzat kaltegarriak zirela adierazi du eta, aldiz, enpresa handiak saritzen zituztela. Hori dela eta, fiskalitate progresiboagoa lortzeko ekimenak aurkeztuko dituztela jakinarazi du, gehien dutenek gehiago ordain dezaten.\nEH Bilduk eskatu du Bilbok agroekologian eta elikadura-subiranotasunean oinarritutako elikadura-estrategia bat ezar dezala\nLehen urrats gisa, Bilbo "Agroekologiaren aldeko Hirien Sarean" sar dadila eskatu du, tokiko elikadura-sistemak eraikitzeko\n| 2020-08-06 11:33:00\nBilboko EH Bildu udal taldeak, hurrengo Osoko Bilkuran eztabaidatuko den mozio baten bidez, Bilbo "Agroekologiaren aldeko Hirien Sarean" sar dadila eskatu du, Estatuko udalen arteko lankidetza- eta truke-dinamika bat sortzeko, tokiko elikadura-sistemak eraikitzeko, agroekologiaren eta elikadura-subiranotasunaren ikuspegiekin bat etorriz.\nBruno Zubizarretak, EH Bilduko zinegotziak, azaldu duenez, “beharrezkoa” da Bilbok agroekologian eta elikadura-subiranotasunean oinarritutako elikadura-estrategia bat egitea. Ildo horretan, adierazi duenez, Covid-19ak “krisi ekonomiko larria sortu du eta, horren eraginez, elikagaien eta nutrizioaren segurtasunaren krisia larriagotzen ari da”. “Horrela, nekazaritza industriala habitataren galera areagotzen ari da eta birusak agertu eta hedatzeko baldintzak sortzen ari da”, gaineratu du.\nBeraz, ohartarazi duenez, egungo pandemia-testuinguruan “premiazkoa” da “industria-nekazaritzaren paradigmatik askotariko sistema agroekologikoetara aldatzea; izan ere, agroekologiak iraunkortasunaren dimentsio ekonomikoak, ingurumenekoak eta sozialak bateratzeko gaitasun bakarra du”.\nZubizarretak gogorarazi duenez, 2015ean, Bilbok elikadura-politika jasangarriei buruzko Milango Ituna sinatu zuen, eta, horren barne, hainbat ekimen egin dira, esate baterako, hiri-baratzak, arrakasta handiarekin gainera. Hala ere, bere esanetan, “orain beste urrats bat eman behar da, hau da, agroekologian eta elikadura-subiranotasunean oinarritutako elikadura-estrategia bat ezarri behar da”.\nEH Bilduren ustez, elikadura-estrategiaren eredu hori ezartzeko “lehen urratsa” Bilbo "Agroekologikoaren aldeko hirien sareari" atxikitzea izango litzateke, sarearen helburua baita parte diren hirien prozesu indibidual eta kolektiboak indartzen laguntzea. Bilbo bezala, Milango ituna sinatu zuten Iruña edo Valentzia bezalako hiriak sare horretako kide direla jada, aipatu du Zubizarretak.\nEH Bilduko zinegotziak azaldu duenez, dinamikak truke-ibilbideetan, lantaldeetan eta aurrez aurreko espazioetan zehazten dira, hiru ardatzen inguruan sortuak: gobernantza eta partaidetza, ekoizpen-ekimen agroekologikoetarako laguntza eta logistika eta banaketa. "Gure mozioa onartzea espero dugu, garrantzitsua baita une honetan premiazkoa den elikadura subiranotasunaren bidean aurrera egiteko", azpimarratu du.\nEH Bilduk "sehaska etxea" eraikinaren funtzio soziala mantentzea eskatu du, Bilbo Zaharraren behar sozialei erantzuteko\nBBK Banku Fundazioak lehen haur-eskola bat hartzen zuen eraikin horretan hasi dituen obrak direla eta, EH Bilduk ‘sehaska etxea’ kohesio sozialerako ekipamendu gisa mantentzea eskatu du\n| 2020-07-08 11:53:00\nBBK banku-fundazioak Bilbo Zaharra auzoko ‘sehaska etxea' hartzen zuen eraikinean hasitako obrak direla eta, EH Bilduk espazio horren funtzio sozialari eusteko eskatu du, auzoaren behar sozialei erantzuteko ekipamendu gisa.\nAlba Fatuarte EH Bilduko zinegotziak gogorarazi duenez, 2018an Bilbao Bizkaia Kutxa Banku Fundazioak San Antongo "sehaska etxea" eraikina hartzen zuen haur-eskola itxi zuen, eta Urazurrutia kaleko eraikin horri erabilera berriak bilatzeko ideia-lehiaketa deitu zuen, BBKren arabera, "eraikinaren erabilerak inguruko beharretara egokitzeko eta Bizkairako erreferentziazko zentro berri bat sortzeko".\nUne hartan, Fatuartek adierazi duenez, EH Bilduk, Bilbo Zaharra auzoko hainbat eragile sozial eta kulturalek bezala, "kezka" agertu zuen "BBK-Kutxabanken esku ‘sehaska etxeak’ bere funtzio soziala galtzearen arriskuagatik; izan ere, BBK bankarizatu eta pribatizatu ondoren, pixkanaka bere Gizarte Ekintzatik aldentzen joan da".\nHorregatik, auzoko hainbat auzo elkarteak, kultur eta eta gizarte eragileekin, proposamen bateratu bat aurkeztu zuten lehiaketa horretara, hainbat proiekturekin, hala nola, bakardade-egoeran dauden adinekoentzako gune bat, emakumeen etxe bat, meatze-auzo horren memoria ez galtzeko gune bat, edo ikasle edo langabeentzako prestakuntza-gune bat. "Proiektuak desberdinak ziren, baina guztiek helburu bera zuten: gizarte-kohesioa sustatzea, ikuspegi inklusibo batetik, justizia sozialaren printzipioan oinarrituta", adierazi du.\nEra berean, Fatuartek azaldu duenez, EH Bildu udal taldeak proposamen bat aurkeztu zion 2018ko martxoan Bilboko Udalbatzari, "sehaska etxearen funtzio soziala mantentzeko eta BBK Banku Fundazioak Bilbo Zaharreko herritarren beharrei eta eskaerei erantzungo ez zien proiektu bat ez inposatzeko".\nEztabaidan, gogorarazi duenez, Xabier Otxandiano zinegotziak Udalaren eta BBK Fundazioaren "parte hartzeko bide bat irekitzeko" konpromisoa agertu zuen, baina "bi urte geroago, Bilboko Udalak eta BBK Fundazioak ez dute hitza bete, parte-hartze prozesu hori ez baitzen inoiz egin".\nHorri gehitu behar zaio duela egun batzuk obrak hasi direla eraikinean. Hori dela eta, EH Bildu Udal Taldeak hainbat galdera erregistratu ditu egoera argitzeko, eta, beste behin ere, Bilbo Zaharreko auzotarren eskutik partaidetza-prozesu bat egiteko eskatu du, sehaska etxeak auzoaren kohesio soziala sustatzen jarraituko duela bermatzeko.\nEH Bilduko zinegotziak azaldu duenez, Ricardo Bastida udal arkitektoak diseinatutako Sehaska Etxea 1916an sortu zen eta, bere jarduerarekin, gizarte arreta eskaini zuten, Udalaren esku-hartzea osatuz, herritar guztien bizi baldintzak hobetzeko asmoz.\n"Ehun urte beranduago, Bilbo Zaharra auzoa aldatu den arren, arrakala sozialak arintzeko eta auzoan kohesio soziala sustatzeko ekipamendu baten beharrak indarrean jarraitzen du", nabarmendu du.\nHorren jakitun, Fatuartek esan du EH Bilduri "ulertezina" iruditzen zaiola "diru publikoarekin altxatutakoa orain helburu pribatuetarako erabiltzea", eta BBK Banku Fundazioa "espoliazioa" egiten ari dela uste du.\nEH Bilduren ekimenez, Gobernuak Bilboko barrutietako udal-zentroetan eta gainerako udal ekipamenduetam irisgarritasun arazoak zuzentzeko konpromisoa hartu du\nEH Bilduk Bilbon hutsik dauden etxebizitzei buruz neurriak hartzeko akordioa lortu du Udal Gobernuarekin\nBilboko Udala etxebizitza hutsen espedienteak izapidetzen hasiko da, bai eta udalerrian dauden etxebizitza eskari eta premia egiaztatuen eremuak deklaratzen ere, eta udal-egiturari horretarako behar diren bitartekoak esleituko dizkio.\nEH Bilduk Bilbon hutsik dauden etxebizitzei buruzko neurriak hartzeko eskatu dio Udal Gobernuari\nOsoko Bilkuran eztabaidatzeko proposamen bat aurkeztu du, Udalak Etxebizitza Legeak esleitzen dizkion funtzioak bere gain har ditzan eta hutsik dauden etxebizitzen espedienteak izapidetzen has dadin.